﻿ Impuls LICEUL ENERGETIC T Â R G U J I U Redacţia impuls nr. 14 / aprilie 2017 / ISSN 1841–3757 » Redactori » redactor-coordonator – DANIEL MURĂRIŢA (LICEUL ENERGETIC/TÂRGU JIU) » cultură şi spiritualitate – LAURA DIŢOIU (LICEUL ENERGETIC/TÂRGU JIU) – DANA ŞTEFANIA BRAŞOAVĂ (FACULTATEA DE LITERE /BUCUREŞTI) – VALERIA ROŞCA (COLEGIUL GHEORGHE TĂTĂRESCU/ROVINARI) – LAVINIA BULEAC (10G/CN „SPIRU HARET”/TÂRGU JIU) – GABRIELA MILITARU (LICEUL TEHN. DE TRANSP. AUTO/CRAIOVA) – ELENA BĂRBULESCU (LICEUL ENERGETIC/TÂRGU JIU) » ştiinţă şi tehnică – ELENA NEGRU (LICEUL ENERGETIC/TÂRGU JIU) – DRAGOŞ VLADU (10C /LICEUL ENERGETIC/TÂRGU JIU) – MARIA ŞCHIOPU (COLEGIUL ECONOMIC „HERMES”/PETROŞANI) » tineri şi faze – ŞTEFAN BILAN (11A /LICEUL ENERGETIC/TÂRGU JIU) – ANDREI ŞCHIOPU (11E / CN „MIHAI EMINESCU”/PETROŞANI) – ANAMARIA TEODORA MALIŢA (LICEUL ENERGETIC/TÂRGU JIU) – NICOLETA NICA (LICEUL ENERGETIC/TÂRGU JIU) » concepţie grafică – DANIEL MURĂRIŢA (LICEUL ENERGETIC/TÂRGU JIU) » coperta – ANDREEA MURGU & BOGDAN CÎNDEA (11B) » editare Potrivit art. 206 CP, responsabilitatea pentru textele publicate revine în exclusivitate autorilor. aprilie 2017 4 P r i e t e n i a, prietene… » Daniel Murăriţa, Liceul Energetic Târgu Jiu „Every heartbeat is an ending” A N O N Y M U S Prietenia nu este un text argumentativ, în urma căruia, atent fiind, poţi atinge punctajul absolut din barem, culegând astfel laurii proximei iluzii, convingând patetic jurizările unor întâmplări din viaţă. Prietenia nu este un citat sentimentaloid, uzat la maximum în expuneri media, trecut prin toate filtrele vulgare ale 5 impuls celor care încă îşi visează abstract prezentul, punând în el cromatici străine, or stridenţe aiuritoare. Prietenia nu este context uzat în direcţii favorabile, calcul exact la miime, trişarea abilă a celuilalt. Prietenia nu este egoism programat, întoarcere spre sine şi izolare, reduta ultimă a împlinirii fantasmagorice a eului. Da, ne imaginăm, buni sau răi, toţi au sau visează un umăr numai al lor, cerul azuriu, norişorii pufoşi, surâsul solar, curcubeul siguranţei. Dar, da!, prietenia nu este ceva spectaculos, duzină de artificii explodând festiv prin celulele timpului, aşa cum prietenia nu este interesul postulat îngrijorător prin în viaţa asta, fiecare pe cont propriu. Nu, p r i e t e n e, nu ştim ce este prietenia. Chiar cred că habar nu avem. Încă tatonăm, căutăm terenul fertil al certitudinii, încercând să dăm un răspuns comun întâlnirilor noastre. Astfel, putem spune că prietenia este trăire şi alegere. O putem confirma? Sinuozitate ameţitoare, drum nebătut de paşii istoriei, e un mereu început, asemenea tuturor cuceririlor năzuite. Acceptăm ideea aceasta? Este povestea ce nu se poate spune în izolare. Ştim noi ce este cu adevărat singurătatea? Nu, nu ştim încă… Ştim însă că prietenia temeinică are un scop, e pământeană, cauze profunde o determină, izvoare lăuntrice o alimentează. Reguli, principii, năzuinţe o ţin în echilibru, îi dictează măsura, îi înalţă flamura. Tocmai de aceea, pentru că se pliază pe valurile trăirii, e şi istovitor de păstrat. Oricât de mulţi cunoscuţi binevoitori s-ar perinda pe scara trăirilor noastre, în lista sufletului, încap foarte puţini. Nu ne iluzionăm atât de naiv, prietenia nu e cont pe facebook, ci un palimpsest în carne, nu tocmai îngăduitor. Cu cât ştergem din listă nepotrivirea unora, cu aprilie 2017 6 atât mai greu putem rescrie, cu atât mai sisific putem adăuga un altul… Sinceritate? Oglindire? Compatibilitate? Încredere? Implicare? Amintire? Rădăcină? Legătură? Sacrificiu? Completare? Trecând peste orice teorie, prietenia este încercare concretă, vâltoare şi linişte deopotrivă, cântec şi zgomot, bucurie şi amăgire, un exerciţiu profund împotriva sentimentului înstrăinării, pierderii în mulţime. Rost, rostire şi rostuire. În acest context difuz, prietenia este invitaţie la sărbătoarea clipei trăite împreună. Nici măcar reciprocitate prietenia nu este. Pentru că nu ştim niciodată cine dă, cine primeşte. Însă, ştim că este un drum parcurs împreună. În toţi aceşti ani, de la înfiinţarea revistei, mai 2005, după 35 de apariţii, revista Impuls a vrut, poate a şi reuşit în parte, să vă fie prieten. Încercaţi să vă amintiţi astfel acest jurnal al adolescenţei. ■ 7 impuls J e n a » Andrei Şchiopu, 11E Colegiul Naţional „Mihai Eminescu” Petroşani …astfel, scrisul devine groaznic de greu. Cu atât mai mult că acum m-a apucat tocmai când eram în microbuz, în drum spre Petroșani. Drumul drept pe care merge microbuzul roșu murdar face scaunele să zburde epileptice, oamenii să nu se mai înțeleagă între ei și scrisul meu să arate și mai mult ca al unui copil cu probleme de coordonare care nu a descoperit încă dacă e stângaci sau dreptaci. Să nu mai zic de cât de greu îmi este să gândesc cu un cântec cretin în urechi. În momentele astea când vreau să scriu ceva și mă uit cam dezorientat la foaia albă cu linii puține din agenda tocmai deschisă, cu un creion mic și neascuțit în mână, mă simt ca în acele secunde jenante când ajungi să te uiți absolut întâmplător în ochii unui străin care, culmea, te fixează și el cu privirea, așa că îți îndrepți ochii fulgerător de repede în altă direcție. Acea neliniște, acele gânduri anxioase, aceeași…jenă. Aceeași senzație neclară de singurătate, amestecată cu dorința de a nu deranja cumva. Chiar o urmă de deznădejde în propria persoană, în proprii ochi. aprilie 2017 8 Mare defect, acesta! Când mă gândesc la ce voi scrie, mă gândesc automat la oamenii care, doar din virtutea hazardului, vor citi ce am scris. La ochii lor, la gândurile lor care intră în contact cu ale mele. Ei sunt străini pentru mine, nu îi voi privi niciodată în ochi, nu le voi auzi vocea, nu le voi ști de nume; căci ei rămân străini și eu nu îi cunosc. Însă eu… Eu nu rămân străin pentru ei. Căci eu le vorbesc, gândurile mele ajung la îndemâna lor, se izbesc de ale lor, ei le știu pe ale mele, când eu nu le voi ști pe ale lor niciodată. Intimitatea mea le este la dispoziție. Devine, poate, subiect de discuție și astfel apare dorința anxioasă ca această intimitate, aceste gânduri ascunse și aceste adevăruri despre ființa mea să nu dezamăgească și să nască dezgust. Mă întreb în mijlocul frazei dacă are relevanță și importanță și sens să o termin. Dacă nu cumva cel care o va citi își va da ochii peste cap și va lăsa textul din mână, jenat de întâlnirea cu mine. Gândul la voi mă face să mă privesc cu ochi răi și nesiguri, să mă disprețuiesc chiar… câteodată să las creionul, să șterg foaia, să mă resemnez și să mă complac trist cu gândul că nu vă pasă. Nu vă pasă de durerea mea…? Gândul la voi mă face trist. Nu am vrut nici o secundă să fac un text confesional, să vă deranjez cu îndoieli personale, poate prea copilăroase pentru a fi considerate juste. Când am pomenit despre propria durere m-am gândit că exagerez, că ce simt nu e durere, că voi părea închipuit și pretențios, că mă vreau victimă, fără vreun fond. „Îndoieli comune”, spui tu acum, „tristeți cotidiene…și eu le am, și prietenii mei, am auzi oameni în tramvai vorbind despre așa ceva…dar nu, eu nu am tupeul jegos de a le scrie și, mai mult, pretenția ca cineva să le citească și chiar să le aprecieze, ca băiatul ăsta”. Nu, nu pot să mă detașez de gândurile astea care taie adânc în ambiții și în încrederi. Dar nu… Să nu crezi că vin la tine ca la un psiholog sau un duhovnic, în ideea de a mă vindeca de ceva prin scris. Nu simt că am nevoie să scriu. Mai ales că nu mă simt de-a dreptul bolnav. Dacă nu te superi, îți voi mărturisi, totuși, că nu știu de ce scriu și chiar de fiecare dată când vin în fața ta mă întreb dacă voi mai scrie vreodată. Mă întreb dacă acesta sunt, dacă acesta voi fi. Dacă voi mai deveni… Câtă deznădejde! Rândurile goale ale foii… ca ochii de străin. ■ 9 impuls Vreme trece, vreme vine... » Maria-Lavinia Buleac, 10G Colegiul Naţional „Spiru Haret” Târgu Jiu Probabil locul cel mai plin de emoție din România este Gara de Nord, împreună cu povestea sa. O scurtă poveste vine din partea Active News care relatează: „Gara de Nord a fost inaugurată în 1872, sub numele de Gara Târgoviștei- pentru că artera numită în zilele noastre Calea Griviței se chema, pe vremea aceea, Calea Târgoviștei. În 1888 devine Gara de Nord. Povestea Gării de Nord a început pe 10 septembrie 1868, când, în prezenţa Regelui Carol I, a fost aşezată prima piatră de temelie a clădirii. Câţiva ani mai târziu, în 1872, gara era inaugurată, fiind deschisă circulaţia feroviară pe linia Roman-Galaţi-Bucureşti-Piteşti. Mulţi spun că era o gară specială, dar nu sunt mulţi cei care ştiu că celebra gară a fost supusă la două teste grele, reuşind să supravieţuiască. Prima dată, în anul 1944, când a făcut faţă bombardamentelor aprilie 2017 10 din Bucureşti, iar a doua oară când dictatorul Nicolae Ceauşescu plănuia să demoleze clădirea Gării de Nord şi să o mute la marginea Bucureştiului.” Revenind, suntem în Gara de Nord, într-o după-amiază de Aprilie târziu cu o temperatură joasă dar reconfortantă. Pe bancă de lemn de la un celebru local cu privire spre trenuri. Propun, probabil cu o doză astronomică de îndrăzneală, ca prima dată să discutăm despre oameni. Găsesc atmosfera perfectă pentru a suprapune mental imaginile gării din timpuri diferite, de pildă oamenii fericiți care inaugurau clădirea in 1872,dar cu teama de a nu comite vreo gafă, după care oamenii din timpul războaielor, care aleargă cuprinși de o frică paranoică, după oameni din timpul regimului socialist cu frica de securiști, apoi privesc spre oamenii lui 2017 temători că ar putea pierde ceva. Atâta schimbare s-a produs în 145 de ani, că este aproape bulversant de imaginat. Haotice umbre joacă pe peron, în tandem cu cele de acum 100 de ani. Dar ceva nu s-a schimbat în toți acești ani, pe lângă arhitectura impresionantă- frica oamenilor. Frica probabil că este un sentiment ancestral care nu a dat pace fragezilor oameni niciodată. Și mă supără oarecum ideea că asemănarea primă pe care am găsit-o compilând imaginile este frica. Sub toate formele ei, frica este deranjantă. Este o condiție umană destul de controversată, inexplicabil de comună. Dar într-o gară regăsim aproximativ toată gama emoțiilor posibile de trăit ale omului. Deoarece gara înseamnă plecare, deplasare, iar oamenii în general nu-și fac auzite gândurile decât la final de drum- la propriu și figurat. Apoi să discutăm despre modernizările care deși sunt practice pentru pasageri, sunt dezolante, probabil, pentru titanii arhitecturii secolului 19. A fost introdus relativ recent (vârsta Gării este de 145 de ani, deci 38 de ani sunt de aproape 4 ori mai putini) metroul în București. Metroul este oarecum un semn al tehnologiei avansate, deoarece prezența stațiilor electrice pe sub nivelul solului este un concept modern. Apoi magazinele și restaurantele de tip fast-food care au ocupat 70% din clădire fac parte din clasa modernizărilor care taie din ambientul de tip arhaic al gării. Și îmi aduc aminte de libertatea din vremurile apuse, iar o discrepanță îmi demoralizează speranța de a găsi asemănări. Și aș mai sta ore în șir de vorbă, până când aș putea zări stelele de pe peron, să ne readucem aminte de emoțiile vremurile trecute, din timpul monarhiei, pentru că vreme trece, vreme vine dar discuția noastră trebuie să ia sfârșit acum, pentru că tocmai sosește trenul de întoarcere spre gara noastră mică.  11 impuls Originile limbii române și contribuția religioasă în formare și dezvoltarea ei. D I A C O N U L C O R E S I » Prof. Elena Bărbulescu, Liceul Energetic Târgu Jiu În articolul de față, mi-am propus să prezint pe scurt, o altă viziune despre cel care a fost diaconul Coresi pentru istoria limbii și culturii naționale. Despre această personalitate marcantă a culturii româneşti s-a scris foarte mult, astfel, filologi şi istorici deopotrivă, ca P. P. Panaitescu şi Nicolae Iorga, i-au dedicat diaconului Coresi zeci de pagini. Pentru aceştia, diaconul Coresi a tipărit cărţi în limba română fără a avea vreo legătură cu mişcarea protestantă. aprilie 2017 12 Pentru mulţi dintre filologii români, diaconul Coresi apare ca întemeietorul limbii române literare. El a intrat totuși în istoria poporului roman, ca unul dintre cei mai de seama tipografi pe care i-a avut cultura noastră, contribuind la introducerea limbii românești în biserică, fiind totodată, un adevărat deschizător de epocă în istoria culturii și a literaturii noastre. Prin Coresi și imediat după el, limba română, nu numai că iese la suprafață în cuvântul tipărit, dar își asumă și primele ei mari îndrăzneli de exprimare. Diaconul Coresi este un personaj puţin cunoscut, de viaţa căruia ne-am putut apropia mai serios doar prin cercetările lui Nicolae Cartojan, care a adunat şi studiat minuţios documentele epocii, restituindu-ne imaginea nemitizată a cărturarului. În Istoria literaturii române vechi, Nicolae Cartojan spune: ”a tăia latura religioasă din istoria literaturii românești, înseamnă, a renunța la cunoașterea trăsăturii celei mai caracteristice din cultura noastră veche și la una din fețele ei de glorie”. Până în a doua jumătate a veacului al XVIII-lea, literatura românească este în întregime opera clerului și poartă în alcătuirea ei o trăsătura adânc religioasă. Coresi a fost un meşteşugar dedicat muncii sale tipografice, noi în Țările Române la prima jumătate a secolului al XVI-lea. Chemat din Târgovişte în cetatea Braşovului de către primarul oraşului, Hans Benkner, Coresi se apucă de tipărirea Catehismului (1960), urmat de un Tetraevanghelier. Ion Gheţie semnalează tipărirea cărţilor de început sub impulsul şi comenzile lutherane şi calvine urmând ca, în a doua parte a activităţii lui Coresi, să se observe o strădanie de a traduce cărţile ortodoxe spre uzul bisericilor ortodoxe din Țările Române. Ştim că reforma lutherană a adus în întreaga Europă un curent masiv. La aceea vreme, respectiv secolul al XVI-lea, slujbele Bisericii ortodoxe de traduceri în limbile popoarelor, care au avut un sens important pentru stabilirea unei limbi literare de referinţă. Limba tipăriturilor coresiene a stat la baza formării limbii literare româneşti, căci Octoihul, Tetraevanghelierul, Apostolul, ş.a. au ajuns în scurt timp din tiparniţa Diaconului în toate colţurile Țărilor Române, în pofida faptului că unele erau protestante, deci neortodoxe. se săvârșeau în limba slavonă; întrucât reformatorii introduseseră oficierea slujbelor în 13 impuls limbile naționale, românii priveau cu neîncredere traducerile cărților de cult în limba lor. Aceștia, se temeau, ca nu cumva pe această cale să le fie strecurate învățături străine, fiind cunoscut faptul, că reformatorii luterani și calvini din Ardeal, încercau sa-i atragă la credința lor pe români. Tocmai de aceea, spre a risipi neîncrederea preoților și a credincioșilor români, Coresi a tradus și a tipărit, în 1577, Psaltirea slavo-română, dându-le o dovadă că nu numai cărțile eretice, ci și cele ortodoxe po fi tipărite în limba română, iar dovada reieșea clar, din textul slavon tipărit în parallel. Serviciul adus de Diaconul Coresi culturii româneşti este inestimabil, căci, în vremea slavizării şi haosului produs de migratorii care treptat au supus întreaga zonă balcanică, limbile populare riscau să se piardă. Prin stabilirea limbii literare din traducerile sale, Coresi a oferit – fără să ştie, o referinţă în formarea limbii române. aprilie 2017 14 Zâmbet de Hassan » Prof. Cornelia Gheorghe, Colegiul “Gheorghe Tătărescu” Rovinari ,,Vânătorii de zmeie”de Khaled Hosseini apărută la Editura Niculescu este o carte despre prietenie, sacrificiu, trădare și maturizare, având ca fundal realitatea cruntă și crudă a Afganistanului (cartea e dedicată tuturor copiilor de aici) din anul 1975, când personajul narator avea 12 ani. În prima parte a romanului se află doi protagoniști copii, Amir și Hassan, pe care destinul i-a unit de la naștere, mama primului murind din cauza unei hemoragii, iar mama celui de-al doilea părăsindu-l pentru o trupă de cântăreți și dansatori. Amir este copilul bogat care trăiește într-o casă mare, merge la școală și citește mult, e fire sensibilă, deschisă spre poezie și visare, spre dezamăgirea tatălui care l- ar fi dorit să se bată cu băieții și să joace fotbal, deși este avertizat: ,,Copiii nu sunt cărți de colorat, nu poți să-i colorezi cum îți place ție”. Amir percepe dezamăgirea tatălui pe care l-ar fi vrut numai al lui, 15 impuls centrul universului său. Un sentiment de gelozie găsește loc în sufletu-i când vede atenția pe care tatăl i-o acordă lui Hassan - copilul sărac, servitorul care doarme într-o cocioabă, pregătește masa și hainele, face cumpărături și este analfabet. Cei doi copii sunt diferiți prin statutul social, dar atât de strâns legați afectiv prin firul numit prietenie. Din perspectiva maturității, Amir își analizează atitudinea față de Hassan cu care se juca numai când nu erau alți copii în preajmă. Recunoaște că esența copilăriei lui a fost Hassan cu care a văzut de treisprezece ori filmul,,Cei șapte magnifici” : ,,Uneori mi se pare că toată copilăria mea este o lungă vară, care s-a scurs alene alături de Hassan, în timp ce ne urmăream pe lianele încâlcite din copaci sau ne jucam de-a hoții și vardiștii, de-a v-ați ascunselea sau torturam insecte”. Hassan întrunește toate calitățile pe care le poate visa cineva la un prieten. Discret și devotat, fără să poată răni pe cineva, Hassan făcea patul, lustruia pantofii, călca hainele și aranja cărțile și creioanele în ghiozdanul lui Amir. În modestia lui, el ia faptele rele asupra sa, nu știe să mintă și spune totdeauna ce crede, este sincer, încât în fața lui, celălalt copil se simțea un prefăcut. ,,Pentru tine de o mie de ori” este vorba preferată a lui Hassan care nu putea să-i refuze nimic lui Amir. Dar el mai are două calități: intuiește gândurile prietenului său și este atras de cuvinte. De aceea, îi cere lui Amir să-i citească pentru a-și imagina și-l roagă să-i explice sensul cuvintelor necunoscute: ,, Imbecil – inteligent, deștept; Când vine vorba de cuvinte, Hassan e un imbecil”. Analfabetul Hassan este primul care recunoaște talentul de povestitor și de scriitor al prietenului său care într-o zi îl păcălește inventând o poveste. Când vine vorba de aspectul fizic, cu Hassan natura a fost parcimonioasă, pecetluindu-i zâmbetul cu o buză de iepure. Poate că nu întâmplător, într-un an de ziua lui, primește de la tatăl lui Amir, cel mai inedit cadou, un medic care să-i corecteze defectul. Ironia sorții face ca după această operație Amir să-i vadă surâsul o dată în realitate și peste ani, într-o fotografie. Armonia și echilibrul interior, candoarea vârstei sunt stricate de apariția lui Assef monstruosul poreclit ,,mâncătorul de urechi”, faimos prin sălbăticie și răutate, Pocitanul mascat în adolescentul care nutrește admirație față de teoria lui Hitler cu privire la rasa pură și la aprilie 2017 16 exterminarea celor de așa zisă rasă inferioară. Rănit în orgoliul propriu și derutat că Hassan îndrăznise să-l înfrunte, să-i știrbească din statutul de lider, Assef promite că se va răzbuna și ocazia i se ivește la vânătoarea de zmeie care este descrisă cu bucurie, exaltare, o adevărată provocare, o joacă de copii care se transformă în competiție: ,,Vânătoarea era înverșunată, hoarde de puști fugeau pe străzi, îmbulzindu-se claie peste grămadă(...).Dar Hassan era, de departe, cel mai bun vânător din câți văzusem. Era de-a dreptul incredibil cum reușea să ghicească întotdeauna unde va cădea zmeul, ajungând acolo înainte ca acesta să înceapă să coboare, de parcă avea un soi de busolă interioară”. Această fugă a copiilor după zmeie amintește de fuga pe Bărăgan după ciulini a lui Matache și Știrbu. Pentru prima dată Amir reușește să iasă triumfător, să mențină în zbor zmeul și să-i smulgă admirația lui Baba. Zmeul albastru luat ca trofeu pentru Amir înseamnă pentru Hassan, în plan fizic și afectiv, distrugerea copilăriei, întrucât la capătul fugii care poate echivala cu libertatea, copilul Hassan va fi violat și totul se va schimba: cerul, joaca, prietenia, copacul, sufletul, lumea... Un disconfort psihic și o mare remușcare vor pune stăpânire pe Amir care a fost martorul distrugerii și, din cauza lașității, nu a intervenit, nu a oprit înfăptuirea a ceea ce nu trebuia să fie. Dar lucrurile au un preț și Hassan a plătit. Conștiința îi dictează să stea cât mai departe de nevinovatul său prieten și îi înscenează un furt, iar blândul Hassan va pleca împreună cu tatăl său. Pentru totdeauna. Este imposibil să oprești lacrima ce se prelinge pe obraz când frumosul pălește în fața urâtului, când răul înghite binele, iar inocenței și copilăriei li se taie aripile.  17 impuls Musai. » Marius Robu, Craiova Una dintre greșelile care stăpânesc mass-media românească din ultima vreme, se referă la folosirea verbului a trebui cu forma de indicativ prezent, persoana a III-a plural: trebuiesc. Paradigma de indicativ prezent a verbului este invariabilă, forma unică fiind trebuie: CORECT: Eu trebuie să mănânc (este necesar să mănânc) Tu trebuie să mănânci (este necesar să mănânci) El trebuie să mănânce (este necesar să mănânce) Noi trebuie să mâncăm (este necesar să mâncăm) Voi trebuie să mâncați (este necesar să mâncați) Ei, ele trebuie să mănânce (este necesar să mănânce) GREȘIT: Ei trebuiesc să mănânce (sunt necesari să mănânce) aprilie 2017 18 Este ca și cum am spune: Eu trebuiesc să mănânc (sunt necesar să mănânc); Tu trebuiești să mănânci (ești necesar să mănânci); El trebuiește să mănânce (e necesar pentru a mânca); Noi trebuim să mâncăm (suntem necesari pentru a mânca) etc. Un comentator al partidei de fotbal Grecia-Germania își exprima părerea că : „grecii trebuiesc să atace”, ceea ce pentru mine înseamnă că grecii sunt necesari pentru a ataca, ori, cred că, de fapt, comentatorul a vrut să spună că este necesar, adică trebuie, un atac al grecilor, ci nu grecii. Deci, ar fi fost corect să spună: grecii trebuie să atace. Greșeala se regăsește și la alte timpuri, nu doar la indicativul prezent. Mulți spun, de pildă: „ei trebuiau să ajungă”, în loc de „ei trebuia să ajungă”, „ei vor trebui să cânte”, în loc de „ei va trebui să cânte” etc. Este atât de „la modă” și de bonton să spui trebuiește, în loc de trebuie, încât nu cred că există emisiune radio sau TV, ziar sau revistă în care să nu se repete aceast meltenism lingvistic, acceptat de curând ca fiind și el corect, de către cei care acceptă astfel tot ceea ce devine uzual peste noapte, lăsând limba română pradă cantității nestăpânite, ignorându-și misiunea de îndreptar și dând-o la schimb pe cea de constatator. Este ca și cum un instructor de la școala de șoferi s-ar limita la rolul de a constata cele mai grave abateri ale cursanților, apoi ar face din ele reguli de circulație nou acceptate. Căutând cauzele acestei nefericite exprimări, eu cred că ea nu are legătură doar cu motivele expuse. Având în vedere evoluția verbului „a trebui”, cred că trebuie să facem distincția de finețe între două sensuri diferite totuși ale sale: Trebuie: este de trebuință, util, folositor; și Trebuie: este necesar, se impune, este imperativ. Astfel, putem spune ,de pildă,: „Sapa trebuiește la curtea omului”, dar nu putem spune: „Sapa trebuiește să aibă coadă”, „Coasa trebuiește să fie ascuțită” etc. În același fel, cred, putem spune: „hainele îi trebuiesc omului” (adică îi sunt de trebuință), dar nu putem spune: „Hainele trebuiesc să fie curate”. Corect, trebuie să spunem: „Hainele trebuie să fie curate” (se impune, este necesar ca hainele să fie curate). În aceeași ordine de idei, cred că expresia populară: „Să trăiești, că trebuiești!” (adică ești de folos, util etc.), poate deveni acceptată ca fiind corectă, ceea ce nu pot spune despre exprimări de genul: 19 impuls „trebuiește să ajungi acasă”, ori: „trebuiești să ajungi acasă”- variante care mi se par inadmisibile. În cele ce urmează, mă voi referi la o eroare de cu totul altă natură, cu intenția de a scoate în evidență cauzele diferite ale generării greșelilor în mass-media, precum și în încercarea de a găsi mijloacele posibile, prin care fiecare dintre noi să poată aprecia o exprimare incorectă sub aspect gramatical, inclusiv prin impactul pe care aceasta îl are aspra opiniei publice. Spun asta, cu atât mai mult în virtutea faptului că mass-media nu are doar funcțiile de informare și de divertisment, ci și o funcție de formare, instructiv-educativă, care nu trebuie nicidecum privită ca fiind ultima ca importanță. Într-o emisiune de televiziune de la postul Antena, prezentatorul Mihai Gâdea, care îl avea invitat pe ex-premierul Mihai Răzvan Ungureanu, a folosit cuvântul „salutar” într-un sens impropriu. Gâdea i-a spus lui Ungureanu că un anumit gest al său este salutar. Atunci, Ungureanu a întrebat dacă salutar înseamnă salvator. Gâdea a răspuns că salutar înseamnă demn de salutat, iar Ungureanu a conchis cam așa: am înțeles, salutați gestul. Conform DEX, „SALUTAR, -Ă, salutari, -e, adj. Folositor sănătății, vieții etc.; salvator. ♦ Care este potrivit, adecvat într-o anumită împrejurare. — Din fr. salutaire, lat. salutaris”. Potrivit site-ului Ziare.com, după emisiunea menționată, peste 15.000 de români au consultat versiunea on line a dicționarului explicativ, dorind să afle sensul cuvântului „salutar”, deși cu o zi înainte, nimeni nu fusese interesat de semnificația acestui cuvânt. Același site, a informat că, tot atunci, pe locul doi în topul celor mai căutate cuvinte s-a aflat „fortuit”, dat ca exemplu de M. R. U. Ca unul dintre cuvintele care sunt folosite incorect în mod frecvent. Următorul cuvânt în acel top al căutărilor a fost „silogism”, iar pe locul patru s-a aflat numele propriu Iași, după ce Ungureanu l-a întrebat pe Gâdea care este pluralul acestui cuvânt. Dincolo de tevatura care s-a creat în urma emisiunii- lecție de gramatică, dincolo chiar de faptul că eu cred că mulți alți români au consultat dicționarul din bibliotecă, trebuie să ținem seama de realitatea că, în mod obișnui, prea puțini sunt aceia care folosesc frecvent cuvintele invocate, ele ținând mai degrabă de mediile academice sau de cele universitare. aprilie 2017 20 Cu totul altfel stau lucrurile în cazul primului exemplu de greșeală, cel referitor la trebuie și trebuiește. Utilizarea sa face parte din limbajul curent și cotidian comun, nefiind numai un accident prilejuit de o dispută intelectuală a unei minorități, care nu poate impune o normativitate pe termen lung, fiind doar un eveniment. În cazul lui „trebuie”, propagarea sa în media, mai ales la radio și la televiziune, face mai mult decât o mie de cărții menite să corecteze, sau decât multe dezbateri între vorbitorii de finețe ai limbii române. Este recunoscut faptul că mesajele transmise oral au o eficiență mult mai mare decât cele scrise, oratorii fiind mereu surse de formare mult mai semnificative decât cei care scriu, și care constituie mai ales baza informării. Pe de altă parte, dacă „a saluta”, la început, în limba latină, însemna „a ura sănătate”, putem înțelege și o altfel de explicație decât ignoranța, a înțelesului comun, dar greșit. Oricât de bine venită ar fi o lecție publică de gramatică, efectele sale sunt minime dacă folosirea unui cuvânt este rară. Cred că astfel de momente ar trebui să fie mai mult decât etalare unor veleități lingvistice. Mai cred că o emisiune precum cea dezbătută, ar fi avut un impact uriaș în corectarea mult mai multor vorbitori dacă ar fi tratat o greșelă uzitată comun și la scară largă, precum cea cu „trebuiește”, folosit când nu trebuie în loc de „trebuie”. Același gen de abordare s-a 21 impuls petrecut când elevii care au susținut proba la limba română în cadrul examenului de Evaluare Națională 2012, au avut mari probleme în rezolvarea unui subiect de 6 puncte din cele 100. Absolvenților de clasa a VIII-a li s-a cerut să identifice tipul propoziției subordonate din fraza următoare: „Ceea ce mă jenează este dificultatea răsfoirii”. A trebuit ca elevii să aleagă dintre variantele: atributivă, predicativă și subiectivă. Conform baremului de corectare, subordonata este subiectivă, însă unii profesori susțin că propoziția ar putea fi la fel de bine și predicativă. Potrivit gândul.info, „Gramatica Academiei dă drept exemplu o structură asemănătoare: «Ceea ce mă bucură este că am terminat lucrarea la timp», despre care scrie că este «dificil de interpretat». Prima interpretare este că subordonata este subiectivă. «În virtutea poziției inițiale și a statutului de temă». Propoziția poate fi însă considerată și predicativă, având în vedere că informația din al doilea component al structurii «vehiculează informația de identificare»”. Iată la ce subtilități trebuie să ajungă absolvenții clasei a VIII-a din învățământul românesc, telespectatori, ascultători, spectatori și cititori, mulți viitori lucrători în mass-media, domeniul în care limba română este grosolan și arbitrar târâtă în mocirla unor greșeli permanente, evidete și grave, după cum sunt expuse în capitolul următor. Da, strecurăm țânțarul și înghițim cămila. ■ aprilie 2017 22 „a fi” sau „a nu (mai) fi” » Elena Hasse, Gevelsberg, Germania Deseori mă trezesc privind în gol schimbând cumva (cum să mă exprim eu în termeni tehnici?) focusul asupra unui obiect virtual foarte aproape de globii oculari, deşi ceea ce văd e cu totul blurat, dătător de un uşor vertij, de fotofobie, ca şi cum aş încerca să mă uit cruciş. Pot să controlez acest lucru şi să mă joc cu alternanţele. Privesc în gol şi cu siguranţă mă adâncesc în câte-o amintire, în câte un clişeu care rămâne acolo la locul lui printre toate celelalte şi îşi primeşte din când în când importanţa cuvenită: amprenta afectivă, nostalgia, durerea, frustrarea - cauză a efemerităţii lui, aura lui decantată de asperităţi şi de alte mărunţişuri nesemnificative. Stăteam în picioare, apoi pe genunchi, mă aşezam pe jos, mă întideam apoi şi pe burtă sau pe spate ca să-mi schimb postura în faţa măsuţei din fier forjat de pe hol, pe care se odihnea telefonul (strâmbându-mă în oglinda aterizată acolo ceva mai târziu) şi schimbam plictisită o sumedenie de baliverne, la început cu C, prietena mea din copilărie, pe care o sunam, fiindcă ei îi puseseră părinţii lacăt pe discul cu cifre şi mai apoi cu M, colega mea de clasă (şi prietenă o vreme) cu care făceam teme la cele două capete ale firului. Nu-mi vine să cred cât de mult puteam să frec menta în felul ăsta. Poate exagerez, este totul augmentat de percepţia amintirii. Ce-i drept, mai făceam şi alte lucruri în după-amiezile respective: deschideam radioul şi ascultam mereu aceleaşi programe în ordinea lor rutinată, cu aceleaşi muzici de generic sau de umplutură de genul "Ricky King - Verde" sau "Mike Oldfield - Arrival" şi mă bâţîiam prin bucătărie, cu caietele neglijate pe masa înfăţată kitschos, dar cu intenţii practice, cu folia aceea de plastic, de care se mai găseşte şi astăzi (cum nu?) chiar pe toate drumurile. Apoi ieşeam pe-afară la joacă, lăsând grijile şcolare de-o parte, de unde eram reperată uneori de câte un coleg pârâcios în 23 impuls cazurile în care temele mele tratate superficial mă mustrau cu o notă pe măsură sau cu figura aspră a învăţătoarei... Rămân cu privirea în gol, schimb blur-ul cu clarul şi apoi trec iar pe blur. Trenul acela alergând liniştit prin câmpii proaspăt dezgheţate, cu canapelele lui verzi, cu locurile alese de călători după preferinţe, niciodată cele de pe bilet, cu un laptop cântând pe o măsuţă mai în spate, cu vreo doi neni cu aer intelectual, cu alţi cititori, adormiţi sau plictisiţi, cu vecinul exersând la chestionare, cu câţiva paporniţaşi de-ai mei, olteni cu căciuli de miel, urcaţi mai încoace şi minunându-se în faţa tehnologiei care a invadat trinurile. Trenul acela mă purta cu el spre locurile unde eram aşteptată. Distanţa tot mai scurtă la capătul căreia se afla ţelul. Privirea aceea un pic timidă, entuziastă, mirată, surprinsă, extaziată de micimea mea. Călătoream obosită de nesomn şi nerăbdare, dar trează de curiozitate şi de aceeaşi nerăbdare. Mâna caldă şi fină pe care am atins-o în treacăt şi care... Rup filmul aici, fiindcă vecinul meu cel harnic şi grădinar, pun pariu, iar a retezat cu trimmerul ceea ce retezase deja de câteva ori din ceea ce a fost cândva un trandafiraş de ghiveci transplantat de mine într-un spaţiu verde, ca să înflorească în voia lui. Mă tem de multe lucruri care se întâmplă cu sau voia mea, necontrolate de mine. Nu ştiu dacă mă tem neapărat pentru faptul că ele se întâmplă, cât pentru faptul că, egoist, în felul acesta eu rămân doar un reper (o am pe-asta cu reperele momentan, mă scuzi) în trecut sau doar o chestie nepalpabilă, o fantasmă din când în când, una dintre ele şi cam atât. Cred că mai bine trec pe blur, uneori e mai bine când nu mai văd nimic. E suficient că ştiu. ■ aprilie 2017 24 Clipa, de la capăt » Marta Cremeny, Târgu Jiu I. Mergeam spre casă, mă grăbeam, era cald, trecuse de 18,00, încuiasem biroul, lăsasem multe documente neterminate, pe unele nici nu le citisem, cu tine nu apucasem să vorbesc (şi nu ştiu să fi vrut altceva în zilele alea), aproape uitasem că merg, mă opream la semafor din automatism, presimţeam când e verde şi plecam mai departe, să nu pierd vremea, era atât de cald încât puteam să nu mă gândesc la nimic (cel puţin nu la ceva cu durată), îmi amintesc cum o singură dată, trecând pe lângă primărie, am văzut ceasul din turn şi am avut o grimasă, un copil a ţipat lângă mine (am avut un gând de matrix, simplă analogie, nici un merit în asta), urmează un şuvoi gelatinos de chipuri, trupuri, o mână cu o brăţară lată a fluturat pe lângă mine, mai încolo am văzut într-o curte un ghiveci cu leandri (am mers mai departe, dar gândul meu luase colţul înapoi, avusesem şi noi leandri în curte, mă jucasem pe lângă ei, şi mingea aia mică 25 impuls strivind miezul florii), mai departe am mers doar, era prea cald, era târziu; apoi s-a întâmplat - m-am împiedicat, pocnise o baretă de la una din sandale – background (negre, cu toc înalt şi multe cureluşe încâlcite), ceva a amplificat pocnetul, nu aş putea spune exact ce, sigur e că s-a întâmplat, a fost o succesiune violentă (stupefacţie, dezordine, derutare), gamba zvârcolindu-se, ţâşnind apoi, m-am aplecat, am înnodat liniştit bareta (era o dală la piciorul meu, din ea ieşea un fir de iarbă), m-am ridicat, am văzut o bătrână cum se târa pe lângă mine, o auzeam răsuflând, un hârâit zgomotos, ofta, m-a întrebat dacă mai e mult până la gară, a spus ceva despre un autobuz, întârziat, căldură ca în cuptor. Am privit-o, i-am urât bărbia plină de încreţituri, mâinile slabe încleştate pe sacoşa decolorată, de rafie (eram sigură că e din rafie, cândva, nu ştiu cum, în mintea mea se formase o legătură fermă între rafie, sărăcie şi bătrâneţe), am răspuns că e aproape gara, am refuzat să o ajut (voia ceva, dar nu o ascultam), mi-am întors privirea repede, mi-am trecut mâna prin păr şi l-am aruncat cât am putut de sus, mi-am îndreptat spatele, mi-am simţit sânii tari şi tineri. Atunci am ştiut că toate sunt prostii, aiureli, lucruri lipsite de importanţă. Toate sunt prostii. Am căutat o terasă. Să beau un suc, să te sun. II. Mai târziu am ajuns acasă, am ridicat pe rând tălpile, am aruncat sandalele (un zvâcnet scurt), am încuiat uşa de la intrare, am deschis frigiderul, am luat o cola rece, am căutat repede pachetul de ţigări, m-am aşezat pe canapea, m-am ghemuit acolo, am aprins o ţigară, am tăcut, mă gândeam la ochii bătrânei, ochii ăia ca o spumă murdară, parcă se făcuse frig, spuma curgea din tavan, se întindea pe pereţi, curgea încet, acoperea podeaua, am tăcut, se strângea uşor, nu, nu mi se părea, chiar se înverzise deodată, îşi schimba culoarea, parcă era o bucată din mare la picioarele mele, parcă înotau peşti acolo, aveau ochii aprinşi, parcă bucata de mare lua foc, sunt sigură că ţipau pescăruşi, îmi apăsam tălpile şi din canapea creşteau pietre, pietre tăioase, le simţeam cum îmi intră în carne, probabil sângeram, am tăcut, se întâmpla ceva, ceva greu, era tot mai frig, nu mai era timp, mi se aprindeau ochii, îmi creşteau solzi, începeam să mă aplec (şi de nicăieri nici o împotrivire), toate se învolburau în acelaşi timp cu mine: cărţile mele, păpuşile mele, aprilie 2017 26 hainele mele, lucruşoarele mele (amintiri), tablouri: 2 + Maica Domnului, se scufundau toate, parcă creştea ceva, tăceam, alunecam, mă întindeam lângă peşti. Alături, în toată apa asta, se scurgea privirea bătrânei. Mai departe a fost cum trebuia să fie. Ştiam doar că n u m a i t r e c e.  Gravităm. Gravităm între linişte şi luptă, între dorinţa de calm şi dorinţa de învolburare. Dorim să creştem. Dorim să iubim. Dorim să devenim. Sau credem că dorim. Ne plictisim de izbânda de a ne păstra marile calităţi temporare, ale celui ce suntem azi şi vrem un nou grai al propriei existenţe. Suntem mereu alte făpturi în conflict cu amintirile noastre despre noi. De ce nu îmi ajunge realitatea mea de astăzi? De ce nu mă pot întinde liniştită pe cărarea curgerii? Nu îmi va ostoi nimic, niciodată, setea de revărsare. Vreau aşa de mult, că mă pierd, mă nimicesc în simpla încercare de a-mi aduna dorinţele în şiruri de soldaţi ai vrerii mele. Urăsc limitele, urăsc morala, urăsc genetica, urăsc somnolenţa, urăsc tot ce mi se pretinde a fi fix. Urăsc. Vreau să am totul. Totul pentru mine. Nu vă dau voie să-mi cenzuraţi dorinţele, nu vă las să-mi trasaţi nevoile, nu vreau să-mi arătaţi liniile binelui vostru universal…. …Vreau să-mi pot satisface egoismul. Sau doar sălbăticia. Vreau să o păstrez. Vreau să dau ceva din grandoarea mea, am nevoie să-mi pot împărtăşi nebunia şi măreţia. Nu-mi căutaţi voi destinatarii. Vă veţi poticni în principii, fără să vedeţi vreodată că somnul raţiunii nu naşte monştri, ci împlinire. Aş vrea să sfărâm universul pentru vina cumplită de a nu- mi fi dat reciprocitate sau măcar o tangentă. Peste tot, paralele mereu. [Con moto] ...Voiam să-ţi spun că mi-e teamă, voiam să-ţi spun că nu-i târziu, voiam să-ţi cer să primeşti cum se cuvine tumultul meu. Şi mai voiam ceva în plus. Să fiu în miezul carnavalului, să dansez până ce ritmul nebun îmi va opri şi ultima suflare, ultima 27 impuls zbatere. Să te învăţ dansul vieţii. Să mă retrag să-mi plâng pustiul. Şi n-o să vezi niciodată că paradoxul zbaterii e optimismul năvalnic, că dincolo de cea mai grea tristeţe nu e decât o sete necuprinsă de viaţă, că graba nu e decât profunzime. Căutăm împlinirea. Cel mai adesea în oameni… [Dolcissimo] Cineva a spus că tot ceea ce trebuie să faci pentru a-ţi dovedi că eşti bun, moral, un om şi nu mătrăgună, este să te poţi privi în oglindă. Să nu-ţi pleci ochii in faţa ta. Mare prostie! Forţa coercitivă nu a fost niciodată propria persoană, pentru că omul este atât de adânc, încât s-ar putea privi în ochi din orice ipostază dacă ar fi cinstit cu el însuşi. Asta ar însemna să îşi recunoască şi să-şi accepte deschis nevoile. Şi atunci nici Dumnezeu nu ne-ar mai putea limita. Nu, ceea ce ne constrânge (la bine sau la rău, cine poate şti?) sunt oamenii pe care îi iubim, oamenii pe care îi admirăm, oamenii de care ne temem, oamenii pe care îi urâm. Oamenii care nu ne lasă indiferenţi ne trasează până la urmă limitele şi drumul. Nu propria persoană, niciodată nu am fost morali sau buni din convingere. Am crezut doar că ni se datorează, am avut infatuarea să credem că suntem făuritorii binelui din noi. Auzi, să te poţi privi în oglindă! Şi unii chiar cred tâmpenia asta, de parcă ar fi un soi de detector de minciuni. ■ (Monolog aprig, imaginar, desigur) aprilie 2017 28 SPAŢII ŞI LUMINI » Alina Manole, Iaşi I. Pentru a ajunge la Dumnezeu, trebuie să urci un perete vertical şi neted, deasupra unei ferestre. Îl recunoşti, are capătul dinspre cer curb spre interior, o curbură concavă, pe care trebuie să o treci. Dar întâi să ajungi la capătul curb. Am atins peretele acela, m-am urcat pe fereastră, apoi pe catul de sus al ferestrei mi-am sprijinit tălpile. Şi m-am ridicat, cu braţele întinse spre cer. Apoi mi-am lipit palmele de peretele alb şi am încercat să merg. Vertical. Şi am mers vertical. În urma mea, dispărea totul, fereastra, oamenii pe care i-am lăsat pe pământ şi care încercau şi ei să urce, în ritmul lor, apoi copacii, frunzele, casele, totul. Era doar un perete alb şi din ce în ce mai luminos, o lumină aurie, ca o pulbere care se scurgea de undeva de deasupra. Trebuia să am mereu o palmă lipită de perete, pentru a nu mă prăbuşi. Între timp, învăţasem cum trebuie ţinute palmele, încât simţeam peretele ca şi cum ar fi fost pielea unui uriaş până la cer. Şi lucrurile deveneau din ce în ce mai simple şi mai uşor de înţeles. Până când peretele a devenit curb. Şi în curbura aceea, lumina se aduna ca într-o căsuţă de melc, în spirală. Cu palmele lipite de cer, m-am mulat pe acea curbură, până am devenit una. În jurul meu, nu îmi mai era trupul, doar lumină, lumină, lumină. Abia atunci am putut să râd din toată inima, fără să mă mai gândesc că acolo jos, la capătul zidului, în acea clipă, un copil strigă de durere. Toate acestea, acolo sus, deveneau pulbere de lumină. Asta înţelesesem. Şi mai înţelesesem că, dacă urci peretele acela, ţi se îndeplinesc toate dorinţele. Eu urc. 29 impuls II. Spaţiul meu se făcuse curb. Brusc, şi nu era nici cald, nici frig, nici nu bătea vântul, era doar o seară de ianuarie. Am tresărit, chiar spaţiul meu să fie curb? Apoi mi-am amintit de toate situaţiile în care un spaţiu, al oricui, devine curb. În mine nu era nici una, doar dincolo de retina mea, undeva o sinapsă făcuse, din spaţiul meu 3D, un spaţiu curb şi cu ceva mai multe dimensiuni. Zâmbesc, închid ochii, îi deschid iar, lumea îşi revine şi ea la normalul de zi cu zi, eu iau drumul spre casă. Aşa trec zile. Zile normale, zile de care nu îţi aduci aminte, precum sute, mii de zile. Zile cu drumuri obişnuite, zile pe care, dacă le-ai îndesa pe toate într-un sac şi dacă toţi oamenii şi-ar pune sacii aceia, unii peste alţii, s-ar face o scară de griuri, până la cer. O altă zi, alte ore de iarnă, când serile trec lumea prin nuanţe. Merg pe străzile drumurilor mele. Brusc, spaţiul meu devine curb, se învârteşte uşor, iar toate formele şi contururile din acea parte a câmpului meu vizual se văd luminate ca ziua, au culorile lor obişnuite de zi. Numai în jurul lor, nuanţe de gri persistă. Ridic din sprâncene, a uimire: unde îmi fuseseră ochii mei de pisică? Când eram mică, îmi era frică de întuneric, îmi imaginam că lumina stă ascunsă în întuneric şi că doar pisicile, după ce se uită atent într-un singur punct, o pot vedea. Mult timp mi-am dorit să fiu pisică, aş fi dat orice să fiu pisică, pentru ca să pot vedea lumina aceea ascunsă în întuneric. Am văzut-o, pentru câteva clipe, ieri seară. Lumina spaţiului meu curb, cu ceva mai multe dimensiuni decât de obicei, în care aş fi păşit dacă nu aş mai fi avut de pictat pe aici, nuanţele de griuri. ■ aprilie 2017 30 DESPRE ADEVĂR ŞI MINCIUNĂ » Radu Herjeu, Bucureşti Mi s-a spus de multe ori că nu există adevăr. Că nimeni nu l-a văzut, că nu-l poate arăta nimeni cu degetul. Că fiecare om îşi construieşte propriul adevăr în funcţie de informaţiile pe care le are, de modul în care a fost crescut, de lucrurile în care crede, de cei din jurul lui. Că nu se poate şi e chiar periculos să încercăm raportarea tuturor lucrurilor la un adevăr suprem, pentru că, nu-i aşa, oamenii sunt mult prea mici pentru a-l atinge. Fiecare cu adevărul lui mărunt şi neînsemnat, dar atât de important atunci când îl opunem adevărului celuilalt. De nezdruncinat, ca şi când ar fi rupt din acel copac al înţelepciunii. Aceiaşi oameni care-mi spuneau că nu există adevăr, ţineau cu dinţii de părerile lor, de convingerile lor, de senzaţiile lor. De fapt, ei îşi apărau dreptul de a crede în ce vor ei. De a-şi apăra universul strâmt în numele adevărului propriu. Ei nu pledau pentru înţelegere, ci pentru dreptul de a nu fi contrazişi. Atunci când crezi cu tărie în ceva, pentru că ai nevoie să crezi, transformi totul în adevărul tău. Viaţa ta se mulează pe acest adevăr. Toate lucrurile, oamenii, 31 impuls ideile intră în universul tău doar după ce au trecut prin acest şablon, devenit Adevărul. Şi-l aperi cu disperare pentru că nu vrei ca universul tău să se clatine. N-ai putere să o iei de la capăt. Nu te gândeşti niciodată că cel de lângă tine are un univers construit pe baza unui adevăr, poate, exact opus celui pe baza căruia respiri şi iubeşti tu. Atunci când întâlneşti un om care e capabil să-şi susţină adevărul mai puternic decât tine, atunci când argumentele lui şi rezultatele modului în care crede sunt superioare reuşitelor tale, atunci când simţi că-ţi fuge pământul de sub picioare, apelezi la sintagma atât de preferată de cei slabi: nu există adevăr absolut. Pentru că, dacă ar exista, cine l-ar deţine? Ce om ar fi capabil să descifreze secretele universului? Şi cum l-am recunoaşte? Cum aş putea accepta ca el e mai bun decât mine? Mai demn să deţină acest adevăr şi mai capabil să-l împărtăşească celorlalţi. Cât din ceea ce cunoaştem e adevărat? Cum se face că lucrurile despre care avem senzaţia că ştim atâtea se dovedesc false? De ce adevărurile noastre se schimbă atât de des? Oare acesta nu e un indicator al capacităţii noastre de a “descoperi” adevăruri? Oare nu cumva periodica noastră căutare a adevărurilor care să justifice noile noastre scări de valori, care să explice ceea ce ni se-ntâmplă, care să ne facă universul din nou acceptabil, ar trebui să ne dezvăluie tocmai fragilitatea uneltelor cu care decidem ce e adevăr şi ce nu? Acest “nu există adevăr” implică un alt pericol. Acela al deducţiei logice că nici minciuna nu există. Daca fiecare acţionează în baza propriului adevăr, rămâne la latitudinea noastră să stabilim ce e minciuna şi ce nu. Modelăm realitatea în funcţie de ceea ce credem noi că merită să stea în categoria adevăruri sau în cea de minciuni. Suntem astfel feriţi de reproşuri. Ne autojustificăm pentru a nu simţi sentimentul de vinovăţie. Întrucât cel mai important e ceea ce crezi tu despre tine. Pentru că e vorba de adevărul tău. Pentru că, pentru a face faţă celorlalţi, trebuie să fii sigur pe tine. Şi asta se face cel mai simplu atunci când lucrurile sunt împărţite în alb şi negru, atunci când lumea ta nu e răvăşită mereu de căutarea cine ştie cărui adevăr aşa-zis absolut, pe care nu l-a văzut nimeni niciodată. Eşti sigur atunci când oamenii se împart în cei care-ţi împărtăşesc adevărul şi în cei care împărtăşesc o minciună. Pe aceştia din urmă eşti gata să-i urci pe ruguri şi să-i arzi întru dreptul omului de a deţine adevăr propriu. Al tău. Falsificarea adevărului înseamnă minciuna. Dar, oare, falsificarea minciunii înseamnă adevăr? Atunci când nu există adevăr şi, în consecinţă, nu există nici minciună, ce înţeles mai are cuvântul “încredere”? De ce oare raporturile dintre oameni par să se bazeze atât de mult pe un element lipsit de substanţă? În ce mod am putea să ne sincronizăm adevărurile pentru a se aprilie 2017 32 naşte acel sentiment pe care-l doresc atâţia? Nu cumva avem încredere numai în cei ce par să creadă în aceleaşi adevăruri ca şi noi? Oare nu cumva încrederea e doar reflexia propriilor convingeri? De ce ne doare atât de mult când cineva “ne înşeală încrederea”? Dacă această încredere n-a fost decât manifestarea dorinţei noastre de a ne simţi alături de cineva cu care să împărtăşim acelaşi adevăr? Oare, nu suntem mai îndureraţi de faptul că am inclus în adevărul nostru cealaltă persoană, am asociat credinţei încrederea? Oare, asta nu aruncă o umbră de îndoială asupra adevărului nostru? Cine a minţit? Celălalt sau te-ai minţit singur? Avem nevoie de adevăr. Avem nevoie să credem în noi şi în ceilalţi. Nu putem trăi fără să avem sentimentul că împărtăşim cu ceilalţi un adevăr. Şi asta se întâmplă mult mai uşor atunci când nu-ţi pui prea multe întrebări legate de valabilitatea adevărului tău. Dar la fel de uşor se fărâma. Şi lasă în loc o mare durere. Odată trecută, îţi fabrici la repezeală un alt adevăr. Pentru că, nu-i aşa, nu exista adevăr absolut. Cealaltă variantă, a incapacităţii noastre de a ajunge la el, este de neacceptat! ■ 33 impuls aprilie 2017 34 » Nicoleta Băcilă, Colegiul Tehnic “General Gheorghe Magheru, Târgu Jiu ZI CU ÎNGER Camera era înaltă ca o anestezie locuită de cârje. O multiplicau la infinit. Nimic esenţial, nimic care ar fi putut să umple o viaţă de om. Doar ziua ce o împingeai cu piciorul, un amfiteatru tipic studenţesc, discursul inodor al celei ce vorbea şi chipul ei, aducând puternic cu o livadă de mere coapte ce cădeau. Iar eu un lapsus cu miros de pin. Mirosul se împrăştiase-n toată sala. Eu îl auzeam. Am început un exerciţiu: nu am ales merele coapte ce cădeau, am ales o fereastră bătută de vânt. I-am studiat cu interes mişcarea, până când am ajuns să o imit: o frică dusă la extrem, contrazisă de liniştea apropierii de pervaz. O dată, iar şi iar. Ca o bătaie din aripi. Nu l-am văzut atunci, numai l-am auzit. Poate că a trecut prea repede, lăsând în urmă doar mirosul puternic de pin. Şi ziua ce o împingeai cu piciorul. 35 impuls SUNT OAMENI ÎN ZID La început am crezut că e unul singur. Împingea un mecanism invizibil de oase, pe care îl plimba tăcut din colţ în colţ, până când devenea prea plin şi-atunci se revărsa. Feluri şi feluri: cerneală, ace de cusut, tricoul cu I ate my twin, ce rămânea….. Sunt oameni în zid. Stau în şir indian şi îşi aruncă unul altuia cutii. Atât de repede, încât par foarte multe. Dar într-o zi, cutia se va sparge. Câţi oameni sunt în zid?  AI UN POEM LA COLŢUL GURII s-a scurs involuntar pe covor odată cu firul roşu ce duce târziu e prea devreme ţi-ai spus când toate mişcările sufletului poartă măşti tu porţi vin răstignit în ace de brad pe o scară aprilie 2017 36 » Dana Ştefania Braşoavă, Anul II Facultatea de Litere, Universitatea Bucureşti LIPSĂ îţi simţeam ultimele cuvinte în cerul gurii cum se înmulţeau şi-mi intrau în ochi făcându-i să-ţi transpire parfumul în lacrimi opace strângeam atunci pleoapele imaginându-mi că acolo eşti tu, strivit între privirile neîmblânzite de care îmi decojisem ochii ca nu cumva să te mâhnească nu mai aveam cer sau limbă îmi uitasem numele de fată întorcându-ţi cuvintele pe toate părţile 37 impuls ONIRISM nici somnul nu-mi poate uita închisoarea asta de carne şi artere ruginite în linişte chiar şi când aţipesc, mi-e teamă mi-e teamă să nu mă înţep în alt cuvânt de-al tău uitat nerostit printre cearceafuri întocmai ca o amintire ca o tăietură în carne vie din care sângerează în fiecare dimineaţă dorul rămas doar un clişeu bolnav de tine descos somnul pe la colţuri şi mă-ntorc pe partea stângă să-mi visez cum îți adorm capul în adâncitura claviculelor mele … aprilie 2017 38 » Anamaria Teodora Maliţa, Liceul Energetic Târgu Jiu LA MASA VIEȚII Atunci când viața pare un cazinou Amestecând cărțile destinului tău care Adună la aceeași masă, trecut, prezent și viitor Retrage-te pe drumul tău căci tu Ești crupierul care alege cartea Pe care o va juca. 39 impuls » Maria-Lavinia Buleac, 10G Colegiul Naţional „Spiru Haret” Târgu Jiu VREMURI ACTUALE Ne credem evoluați Cultural chiar bogați Dacă scoatem de sub radicali Ne credem oameni geniali Ne învârtim în cercuri Dar nu ne mai vedem în neguri Iubim să ne sfâșiem Deși de două milenii ne se predică să ne ajutăm Am uitat ce e visul Am uitat ce e paradisul Ne uităm în oglindă Cum chipuri se perindă Căci noi ne-am rătăcit în lume Nu ne mai arde de glume Ne strigă îngerii de sus Că prea depart am ajuns… aprilie 2017 40 Calitatea de a fi OM » Prof. Anamaria Teodora Maliţa, Liceul Energetic Târgu Jiu A fi om e lucru mare, spune o vorbă din bătrâni, o vorbă care deși veche exprimă un adevăr universal. Trăim într-o societate în care, din păcate, de cele mai multe ori, prețul este pus mai mult pe bani și nu pe oameni. Când am uitat să fim oameni? De ce pentru unii din semenii noștri, calitatea de a fi om reprezintă un semn de slăbiciune? Când am uitat că persoanele de lângă noi sunt ființe, nu obiecte, ființe care au sentimente pe care unii dintre noi le calcă în picioare, exact cum ar călca într-o baltă de apă. Sau poate greșesc. Când în drumul nostru spre casă, ori spre muncă, întâlnim un mic petic de noroi, o mică baltă de apă, o ocolim. De ce? Pentru că o vedem. Însă sufletul omului nu este la vedere. De aceea, unii din semenii noștri consideră că au dreptul de a-l călca în picioare. Adesea elevi fiind, considerați că sunteți mai cool dacă vă jigniți sau vă luați la mișto colegii. Acest comportament al vostru se datorează, poate, faptului că la rândul vostru ați fost luați la 41 impuls mișto și pentru a vă răzbuna imitați un comportament care nu vă definește. Vă simțiți mai fericiți dacă provocați altora ceea ce vouă vi s-a întâmplat? Ajută la ceva să provocați altora suferință, suferință care vouă nu vă e străină? Modul acesta al vostru de a vă comporta vă face pe unii dintre voi să vă simțiți mai puternici. A fi cool, a fi puternic, nu însemnă a-i jigni pe ceilalți. Un om puternic ține cont de persoanele din jurul lui, oferind o mână de ajutor când situația o impune. Așa că data viitoare când uitați să mai fiți oameni și vă vine cheful de face mișto de colegii voștri, ar fi bine să vă gândiți cum v-ați simți voi dacă ați fi în locul acelui coleg. Chiar dacă trecerea de la gimnaziu la liceu este foarte dificilă pentru mulți dintre voi, acesta nu este o scuză pentru a vă comporta într-un mod care mai mult vă denigrează decât să vă înnobileze. A fi OM este cel mai greu lucru dar nu este un lucru imposibil și nicidecum nu ești un om SLAB atunci când RESPECȚI! ■ aprilie 2017 42 Destăinuire » Maria-Lavinia Buleac, 10G Colegiul Naţional „Spiru Haret” Târgu Jiu Simt nevoia să îmi fac cunoscută dorința mea de când eram mică. Este o dorință destul de mare, aș spune eu, dar doresc să fie cunoscută încă de pe acum, deși sunt conștientă că voi trece prin foarte multe spre a o îndeplini. Mă lovesc și acum de foarte multe obstacole, asta nevoindu-mă să îmi împărtășesc cu cineva, fie necunoscuți, tot ceea ce nu pot să spun neîntrebată, să povestesc printr-o foaie de hârtie și să transmit forța pe care o resimt când mă gândesc la redactarea textelor. Știu că sună ca un vis de copil, însă mă simt în stare să o duc până la capăt. Îmi doresc să scriu literatură. Asta îmi place să fac- să creez totul din nimic. Asta fac, dintr-o foaie imaculată și o masă de cuvinte încerc să clădesc ceva frumos, care să bucure sufletul cititorului. Este pasiunea mea de când mă știu. Mă strâng pereții încăperii în care mă aflu dacă am idei și nu pot să le scriu. Și mai vreau ca numele meu să fie cunoscut și să rămână peste veacuri. Și recunosc că greșesc(destul de des), dar încerc să lucrez din greu la atitudinea mea și la modul meu de exprimare. Pentru că atunci când scriu mintea dictează, ideile abundă iar exprimarea mea este din ce în ce mai clară și corectă, față de comunicarea orală. Poate că este adevărat, 43 impuls nu sunt nici măcar pe aproape pentru a fi o scriitoare de succes, dar măcar încerc să îmi perfecționez stilul. Și niciodată nu am cerut să fiu Eminescu, Creangă, Caragiale sau orice altă stea a literaturii, vreau să fiu eu. Vreau ca stilul meu să fie apreciat, poate că prin unicitatea sa stângace este simpatic. Și poate că des mă abat de la ideile inițiale și la final îmi doresc să fii fost altfel, dar poate că în concepția minții mele așa arată o idee bună așternută pe hârtie. Și din nou, poate că exprimarea mea nu este cea mai potrivită, dar este adevărată, și recunosc că în scris depun mai puțin efort iar cuvintele îmi ,,vin” mai natural decât în vorbire directă. Și toate acestea fiind spuse, nu îmi voi abandona niciodată visul, nici măcar pentru cei care îmi spun constant că nu voi reuși niciodată, pentru că punctul meu forte este pe partea de real și nu se vor împăca niciodată, dar cine a spus că trebuie să se combine? Voi încerca să le practic separat, și să dau tot ceea ce este mai bun în ambele domenii. Și chiar mi-am schimbat stilul de ceva vreme. Până acum textele mele erau scrise exclusiv în limba engleză, apoi am început să îmi aștern gândurile și în limba maternă care pare să îmi acapareze articolele. Probabil că până acum, scriind în engleză, credeam că este mai greu de înțeles, și astfel îmi mai reduceam rușinea. Dar acum vreau ca tot poporul să vadă ceea ce pot. Să vadă ideile și să le comprehenseze. Să se vadă că pot. Și poate că acum sunt mult mai sigură pe modul meu de exprimare care nu mai este atât de complicat și condensat ca până mai adineauri. Mulți nici măcar nu știu că scriu, pentru că de multe ori scriu pe ascuns. Gândesc mai logic și mă exprim mult mai facil și corect, astfel că probabil fantomele trecutului care îmi șopteau că nimeni nu va putea înțelege esența textului s-au evaporat. Și acum mă pot bucura de o libertate mult dorită până acum. Și poate că se datorează și exercițiului meu constant de a scrie, îmi place din ce în ce mai mult, pe zi ce trece hobby-ul meu evoluează într-o pasiune fără de care nu aș putea să mai fiu eu, fata de la real care cochetează cu umanul în timpul liber, și care este de obicei judecată de cei care nu pot îmbina două extreme. Un fel de Dr. Jekyll și Mr. Hyde, pentru că îmi place să lucrez pe partea de real, dar seara, începe să ia avans partea de uman. Poate că uneori mă întreb dacă am pornit pe drumul cel bun sau ar trebui să schimb macazul, dar mă uit în spate și realizez că trebuie să duc până la bun sfârșit ceea ce am început în toamna lui 2015, și viața cu siguranță pe lângă oportunități îmi va descoperi calea corectă. Cu aprilie 2017 44 siguranță îmi voi găsi echilibrul și voi știi atunci ce am de făcut, când voi fi pusă în fața faptului împlinit. Voi alege destinul pe care îl voi prefera, căci destinul nu este implacabil, ci consider că prin toate alegerile noastre, noi ni-l croim. Desigur că un plan incert, o schiță a vieții noastre ne este dată de când ne naștem, însă anumite aspecte din viață ni le alegem de bună voie. Este cert. Și prefer ca numele meu să rămână în istorie într-un mod pozitiv. La final, să mă uit în spate și să observ că toată existența mea pământeană a avut un scop bine definit și a lăsat urmări pozitive, nu a fost una dintre toate celelalte. Pentru că doar în basme dacă în final nu totul este bine, nu este încă finalul, aleg să mă asigur că după ce nu voi mai exista, voi fi inspirat oamenii să nu își abandoneze niciodată visurile și aspirațiile. Și niciodată să nu uite să fie oameni, să aprecieze frumosul și să își păstreze puritatea. Probabil acesta este cel mai sincer articol al meu, deci conchid prin a mai menționa că niciodată nu voi abandona ce am început. Am început un drum frumos, curat, contra-timp și care cu siguranță va fi tumultuos, dar care îmi va înfrumuseța sufletul. Un drum care îmi va împlini visurile. Și setea mea de limba română se datorează unor dascăli excepționali care m-au marcat profund. Doi dascăli nemaiîntâlnit de pricepuți pentru profesia lor, care m-au determinat prin cuvintele lor frumoase să ador materia predată. Ore de fericire și pline de inspirație au fost consumate cu plăcere. Continuitatea visului meu se datoreaza doamnelor profesoare Olivia Trifan si Laura Crângulescu, cărora le mulțumesc pe această cale. ■ 45 impuls CURIOZITĂȚI. expresii celebre » Prof. Elena-Laura Diţoiu, Liceul Energetic Târgu Jiu Expresiile frazeologice sunt cunoscute de vorbitorii nativi ai unei limbi, fiind transmise din generație în generație. Acestea sunt îmbinări de cuvinte, cu sens unitar, apreciate de vorbitori și folosite atât în limbajul colocvial, cât și în cel oficial. Expresiile frazeologice sunt produse ale evoluției istorice, originea lor a reprezentat un domeniu atrăgător pentru lingviștii români, fiind denumite de aceștia „expresii idiomatice”. Cercetările etimologice oferă explicații interesante, diverse, dar și pline de haz, redând spiritul inventiv al poporului român. Cu siguranță următoarele opt expresii idiomatice vă sunt cunoscute, le folosiți în diferite contexte, însă cunoașteți și originea lor?  1. „A nimerit orbul Brăila” = a nu fi imposibil de realizat. Expresie folosită pentru a încuraja pe cineva, pentru a-i înlătura teama de necunoscut. Înregistrată de Anton Pann, în jurul anului 1850 cu mai multe variante, după cum urmează: Brăila, un oraș lângă Dunăre, cu străzi dispuse circular, în care era imposibil să te rătăcești. Fiind oraș-port, se spunea că orbii puteau să se ghideze în funcție de dârele de cereale ce căzuseră din carele comercianților. O altă variantă posibilă este explicația lingvistului Alexandru Graur, acesta susține că originea expresiei vine de la alfabetul Braille. aprilie 2017 46  2. „Acarul Păun” = persoană învinuită nedrept de comiterea unei infracțiuni pentru acoperirea adevăraților vinovați. În stația Vintileanca, la începutul secolului XX, lucra Ioan Păun. Un accident feroviar nedorit i-a conferit angajatului nemurirea; în 2 iunie 1923, un tren accelerat care venea de la București și se îndrepta spre Iași, s-a ciocnit, în jurul orei 11:00, cu un tren de marfă, provocând rănirea a 100 de persoane și moartea a 60 de oameni, menționau ziarele vremii. Motivele accidentului puneau sub învinuire numeroase persoane, de la miniștri la simpli funcționari, dar pentru a nu fi trase la răspundere, în urma unei false anchete, acarul Păun este singurul vinovat. La cinci zile de la producerea accidentului, angajatul se predă autorităților, primind o sentință de câțiva ani. Se stinge din viață în 1934, curând după eliberare. La o lună după moartea sa a fost achitat, familia urmând să primească o sumă de bani pentru eroarea produsă.  3. „A da arama pe față” = a-și dezvălui adevăratul chip. În evul mediu, dar și în perioada modernă valoarea unei monede era dată de cantitatea metalului prețios pe care o conținea. Pentru falsificarea monedelor, vinovații primeau pedepse crunte fiind supuși unor torturi groaznice pentru a dezvălui toți complicii. Motivele erau diverse de la lăcomie, vanitate până la o armă politică 1 pentru a dezechilibra economia unor țări. Întorcându-ne la expresia noastră, istoricii au demonstrat că unele monede de aur conțineau, în realitate, o cantitate 1 operațiunile ”Andreas” ”Bernhard” puse la punct de naziști pentru destabilizarea lirei sterline prin declanșarea hiperinflației 47 impuls mare de cupru/aramă, fiind acoperite cu un strat subțire de aur sau argint. În urma utilizării îndelungate, stratul superficial din materialul prețios dispărea, ieșind la iveală adevărata valoare, de aici expresia ”a-și da arama pe față”.  4. „Banul nu are miros” = a face totul pentru bani. Pentru că nu mai avea pe ce să pună taxe, împăratul roman Vespasian, a decis să taxeze și toaletele publice, de aici numele de vespasiene2. Fiul său îl ironiza adesea pentru această taxă. Dorind să îi dea o lecție, Vespasian l-a pus să stabilească un miros pentru acești bani, propunere care l-a pus în mare încurcătură pe tânar, replicând ”Nu au nici un miros”  5. „Piatră de încercare” = mijloc de verificare a capacității, a sentimentelor, a valorii cuiva. Expresie preluată de la bijutieri, aceștia foloseau o piatră dură de culoare neagră pentru a stabili dacă bijuteria este fabricată dintr-un metal prețios. Lucrătorul freca bijuteria de piatră, peste urmele rămase punea apă tare3, această metodă dezvăluia numărul caratelor.  6. „Nici în clin, nici în mânecă” = a nu avea nimic in comun cu el, nici o relație. Aparențele înșală, nu? Dacă expresia anterioară avea legătură cu tagma bijutierilor, aceasta nu are ”nici în clin, nici în mânecă”, sensul ei nefiind legat de croitorie4. O analiză logică a expresiei ne-ar dezvălui că nu aceste componente 2 toalete publice pentru bărbați 3 acid nitric 4 mâneca și clinul sunt două componente ale tiparului, împreună compunând mâneca unei obiect vestimentar aprilie 2017 48 au stabilit sensul, altfel, expresia noastă ar însemna potrivire. Semnificația o preluăm de la două regionalisme transilvănene, pe care le foloseau căruțașii. ”În mânec” este termenul folosit atunci când căruțașul urcă la deal, ”în clin” se folosește la coborâre, iar ”în clin și în mânecă” se folosea pentru staționare, deci nici pentru urcare, nici pentru coborâre.  7. „A freca menta” = a irosi timpul. Mirosul mentei fascina boierii fanarioți, care obișnuiau să își pună servitorii să frece mesele cu mentă pentru a le oferi o senzație de răcorire și prospețime. Acest obicei naște un conflict între slujitori, unii preferau să frece mesele ore întregi pentru a nu fi puși la munci grele. De aici expresia capătă un sens peiorativ, de a lenevi, a nu face nimic.  8. „Ai carte, ai parte” = cunoștințe de scriere și de citire; învățătură, știință, cultură. Îți e cunoscută expresia? Ai auzit-o la părinți, la bunici? Deși, azi, asociem această expresia cu gradul de cultură al unei persoane, originea e cu totul alta. „Expresia apare în Transilvania și făcea referire la cartea funciară care prevedea cine, ce proprietate deține. Se emitea o adeverință, care specifica suprafața deținută și termenii posesiei. Țăranii, oameni mai simpli, i-au zis «carte» și de aici s-a ajuns la «ai carte, ai parte». Având «cartea» respectivă puteai demonstra dreptul de proprietate și în sensul ăsta erai cineva”, explică profesorul Vladimir Bogosavlievici. ■ 49 impuls P R E M I I L E N O B E L în anul 2016 » Prof. Daniela Peptan, Colegiul “Gheorghe Tătărescu” Rovinari Ştiaţi că… Premiile Nobel au fost create de savantul şi omul de afaceri suedez Alfred Nobel – inventatorul dinamitei – care, în testamentul său, a cerut ca veniturile imensei sale averi să fie oferite în fiecare an “sub formă de premii, celor care în anul precedent au adus cele mai mari servicii umanităţii”. Aceste premii se acordă numai în următoarele domenii: fizică, chimie, psihologie sau medicină, literatură şi pace. Banca Naţională a Suediei (cea mai veche bancă centrală din lume) a instituit, în memoria lui Alfred Nobel, un Premiu pentru Economie; acesta, deşi nu este un premiu Nobel, este prezentat alături de celelalte premii Nobel. Pentru matematică nu există un premiu Nobel, există doar un echivalent al premiului Nobel, care se numeşte Medalia Fields. Faimoasele premii Nobel, împreună cu Premiul pentru Economie, se decernează în fiecare an la Stockholm, capitala Suediei, cu excepţia Premiului Nobel pentru Pace, care este decernat la Oslo, capitala Norvegiei. Premiile Nobel sunt acordate indiferent de naţionalitate şi nu pot fi acordate postmortem şi nici unui grup mai mare de 3 persoane. Premiile Nobel constau dintr-o medalie de aur, o diplomă şi o sumă de bani, care la început era în valoare de 40.000 dolari SUA, iar apoi a crescut la 1,4 milioane de dolari SUA. Statistici: Între anii 1901 şi 2009 au fost acordate în total 537 de premii Nobel (inclusiv premiile pentru economie) unui număr de 829 de laureaţi – 806 persoane şi 23 de organizaţii. Dintre acestea doar 41 de premii au fost acordate femeilor. aprilie 2017 50 Comitetul Internaţional al Crucii Roşii a primit de 3 ori Premiul Nobel pentru Pace, Linus Pauling este singura persoană care a primit 2 premii Nobel complete (pentru chimie – 1954 şi pace – 1962), iar Marie Curie este singura femeie care a primit 2 premii Nobel (fizică – 1903 şi chimie – 1911). Doi laureaţi ai premiului Nobel au refuzat premiile, iar alţi patru laureaţi au fost forţaţi de autorităţi să refuze premiile obţinute. Cel mai tânăr laureat al premiului Nobel avea 25 de ani, iar cel mai bătrân 90 de ani, când au primit premiile. SUA au cel mai mare număr de laureaţi ai premiului Nobel – 260, iar Franţa deţine cel mai mare număr de laureaţi ai Premiului Nobel pentru Literatură – 12. Din 1901 şi până în prezent, sunt unii ani în care nu au mai fost decernate premiile Nobel (în total 50 de premii). Majoritatea premiilor anulate au fost în timpul celor două războaie mondiale. Albert Einstein a câştigat premiul Nobel pentru lucrarea sa despre efectul fotoelectric din anul 1921. Einstein nu a fost prezent să-şi ridice premiul său Nobel în decembrie 1922 deoarece era plecat într-o excursie în Japonia. Thomas Edison şi Nikola Tesla, deşi au fost nominalizaţi ca potenţiali laureaţi ai premiilor Nobel din anul 1915, niciunul dintre ei nu a fost laureat, în ciuda contribuţiilor ştiinţifice majore ale fiecăruia. Aceştia au refuzat să primească premiul Nobel în cazul în care fiecare dintre ei ar fi fost nominalizat să primească primul acest premiu, întrucât ar fi minimalizat valoarea celuilalt. Premiile Nobel sunt decernate din 1901, cu excepţia celui pentru economie, instituit în 1968 de Banca centrală din Suedia, cu ocazia împlinirii a 300 de ani de la fondarea acestei instituţii. Premiile au fost create după moartea inginerului sudez Alfred Nobel (1833 - 1896), inventatorul dinamitei, conform voinţei sale din testament. Evenimentul care a stat la baza creării Premiilor Nobel de astăzi a fost unul tragic şi personal, în egală măsură, pentru inventator. După ce fratele său Ludvig a decedat în anul 1888, în timpul unei vizite în Franţa, un jurnal franţuzesc de scandal a publicat, din greşeală, un necrolog din care reieşea că cel care murise era Alfred Nobel, pe care publicaţia îl condamnă pentru invenţiile făcute. Puternic marcat de titlul care afirma: "Negustorul Morţii a murit - Dr. Alfred Nobel, care s-a îmbogăţit descoperind mijloace fără precedent de a ucide alţi oameni, a murit ieri", Alfred Nobel a început tot mai des să se gândească la modul în care şi-l vor reaminti generaţiile viitoare. 51 impuls Pe data de 27 noiembrie 1895, în cadrul Clubului Suedezo- Norvegian din Paris, marele inventator avea să anunţe în public crearea premiului care-i va purta numele pe veci. Fizica a fost primul domeniu de acordare a premiilor menţionat în testamentul lui Alfred Nobel, prin care savantul şi omul de afaceri suedez hotăra ca veniturile imensei sale averi să fie oferite în fiecare an "sub formă de premii celor care, în anul precedent, au adus cele mai mari servicii umanităţii". Astăzi, premiul Nobel este mult mai cunoscut decât omul care l-a înfiinţat şi i-a dat numele - un mare inventator şi savant al Epocii Industriale, ale cărui izbânzi ştiinţifice au permis crearea premiilor ce stimulează mai departe cunoaşterea şi aventura spiritului uman. Bob Dylan, câştigătorul surpriză al Premiului Nobel pentru Literatură2016 Cântăreţul Bob Dylan a primit joi, 13 octombrie, Premiul Nobel pentru Literatură pe 2016, pentru crearea unor noi maniere de expresie poetică în cadrul marii tradiţii a muzicii americane, informează site-ul oficial al acestor prestigioase distincţii. Bob Dylan este unul dintre cele mai influente personaje ale secolului al XX-lea, fiind un simbol al inovaţiei în muzică şi cultură, primul artist care a îmbinat muzica populară cu ambiţiile intelectuale. Ascultati-i muzica! O parte din cele mai apreciate cântece ale lui Dylan sunt din anii 1960, iar cântece precum "Blowin' in the Wind" și "The Times They Are a- Changin'" au devenit embleme ale mișcărilor anti-război și pentru drepturile civile la scară mondială. AlbumulTogether Through Life a intrat în topul vânzărilor de albume din Marea Britanie și din SUA în 2009, Bob Dylan fiind astfel cel mai în vârstă artist care reușește acest lucru. Yoshinori Ohsumi a câştigat Premiul Nobel pentru Medicină în 2016. PREMIUL Laureatul din anul 2016 al Premiului Nobel pentru Fiziologie şi Medicină este japonezul Yoshinori Ohsumi, pentru descoperirea mecanismului autofagiei. Erorile în aceste gene pot cauza o serie de boli, iar aceste descoperiri vor ajuta la explicarea cauzelor unor boli precum cancerul sau boala Parkinson. Yoshinori Ohsumi a fost premiat pentru analizarea modului în care celula biologică lucrează în autofagie - cum celulele corpului se detoxifiază şi repară singure. NOBEL pentru CHIMIE 2016 a fost acordat cercetătorilor Jean-Pierre Sauvage, Sir J. Fraser Stoddart şi Bernard L. Feringa aprilie 2017 52 Jean-Pierre Sauvage, Sir J. Fraser Stoddart şi Bernard L. Feringa au fost recompensaţi cu Premiul Nobel pentru Chimie de către juriul Academiei Regale Suedeze de Ştiinţă. Aceştia au fost premiaţi pentru proiectarea şi sintetizarea maşinăriilor moleculare. Experţii au dezvoltat cea mai mică maşinărie din lume. Laureaţii Nobel din 2016 au fost premiaţi pentru dezvoltarea maşinăriilor moleculare care în prezent sunt de mii de ori mai subţiri decât firul de păr. NOBEL 2016 FIZICĂ.Câştigătorii premiului Nobel sunt David J. Thouless, F.Duncan M. Haldane şi J. Michael Kosterlitz David Thouless, Duncan Haldane şi Michael Kosterlitz sunt câştigătorii premiului Nobel pentru Fizică din 2016. Premiul a fost acordat pentru ,,descoperirile teoretice despre fazele tranziţiilor topologice şi fazele topografice ale materiei''. Laureaţii premiului Nobel 2016 au deschis o nouă poartă în ceea ce priveşte diferitele stări ale materiei. Utilizând metode matematice avansate, aceştia au studiat fazele neobişnuite sau stările materiei, cum ar fi superconductorii, superfluidele sau straturile magnetice. Mulţumită muncii lor, cercetătorii vor putea explora fazele neobişnuite ale materiei. Premiul Nobel pentru pace 2016 a fost câștigat de Juan Manuel Santos, președintele Columbiei, pentru eforturile sale de pacificare a ţării după peste 50 de ani de război civil. Oliver Hart şi Bengt Holmström au primit Premiul Nobel pentru Economie 2016 Luni, 10 octombrie 2016, Academia Regală de Științe a Suediei, a decis să acorde Premiul Sveriges Riksbank, pentru Științe Economice, în Memoria lui Alfred Nobel pentru anul 2016, lui Oliver Hart Harvard University, Cambridge, MA, Statele Unite ale Americii și lui Bengt Holmström Massachusetts Institute of Technology, Cambridge, MA, Statele Unite ale Americii, „Pentru contribuțiile lor la teoria contractelor”. Economiile moderne lucrează împreună pe baza a nenumărate contracte. Noile instrumente teoretice create de Hart și Holmström sunt valoroase pentru înțelegerea realistă a legăturilor contractuale între instituţii, precum și potențialele capcane care pot aparea în proiectarea unui contract. Așteptăm cu nerăbdare noi descoperiri, care vor fi premiate în anul 2017! ■ 53 impuls Elogiul superficialității » Ştefan Octavian Bilan, 11A Liceul Energetic Târgu Jiu Tu, superficialule, de ce eşti doar o umbră a ceea ce vezi şi auzi ? De ce simți nevoia să copiezi prostia de pe stradă sau de la televizor ? Încă nu ai învățat că a fi tu nu este totul în viață? Nu ştii că fiind aidoma celorlalți îți pierzi originalitatea care te face atât de frumos? Ai calități şi defecte, dar încerci să ascunzi ceea ce nu-ți place la tine. E greșit . Arată-te aşa cum esti. Fii tu, fii om! Tu, eşti doar o copilă , nu ai decat 13 ani şi deja visezi să ajungi pe copertă. Nu ai avut copilărie şi nici nu ți-ai dorit aşa ceva. Ai uitat ce sunt alea jucării , le-ai înlocuit de mică cu telefonul mobil si trusa de machiaj . Ai devenit dependentă de aparențe, chipul tău nu a mai văzut lumina soarelui de mult , acum îl acoperi tot cu fard si ochii tăi se ivesc în spatele rimelului pregnant. Nu îți dai seama cât eşti de penibilă , nu realilezi că ai uitat de suflet, de ceea ce eşti şi îți pasă doar de profilul tău colorat, de ceea ce se vede! E prea devreme să îți dai seama ce faci, dar timpul îți va deschide ochii, şi vei vedea dincolo de fondul de ten, vei simți nevoia să iubești , să fii iubită . Şi atunci te vei intreba: "Vreau să mă iubească pentru ceea ce sunt, sau pentru ceea ce arăt ?". Atunci vei realiza că te-ai înșelat în toti aceşti ani în care ai aprilie 2017 54 ascuns frumusețea naturală . Îți vei aminti cu amar de perioada în care ți-ai bătut joc de aspectul tău, când ai lăsat sufletul într-un mic colț al sufletului tău de copilă naivă . Sau poate că vei avea o viața mai fericită , vei ajunge pe acolo unde visai să fii de când erai mică. Totul părea strălucitor cu ceva timp în urmă , odată ajunsă acolo te vei târâ pe coate pentru a te menține demnă pentru visul împlinit. Vei fi trasă în scandaluri, le vei isca chiar tu, numai să nu pierzi prima pagină a tabloidelor. Va merge, cum vezi că se întâmplă peste tot in jurul tău. Dar cu ce preț? Tu, copil superficial, crezi că totul stă în vicii şi distracție? Acum e bine, ai prieteni care te plac pentru ceea ce dai impresia că eşti . Sunt alături de tine când îți e bine. Vă distrați, sunteți puștani . Ăsta e motivul pe care îl evoci mereu: "Sunt tânăr , dacă nu mă distrez acum atunci când?". Eşti tânăr acum, e adevărat , dar atunci când nu o să mai fie vremea de distracții şi alcool ? Vei ajunge pe şantier să lucrezi pe un salariu de nimic, sau vei ieşi în strada şi vei da în cap cuiva , culmea , ironia sorții pe care o ți în mâini dar nu îți dai seama. Nu te îngrijorezi pentru asta, crezi că eşti descurcăreț şi le poți rezolva pe toate în viață? Greșit, lupta cu viața este o bătălie foarte grea . Gaşca ta de prieteni îți spune că întotdeauna se va găsi un loc pentru tine în afacerile lor. Dar te-ai întrebat vreodată la ce se referă ? Nu ştii încă , nu ştii că banii nu se câștigă aşa de uşor precum crezi tu. Te-ai întrebat cum o să fie dacă amicii nu o să mai fie ? Vei rămâne singur , partea rea a superficialității te mulțumește cu ce ai dar nu îți dă posibilitatea să vezi ' frumosul' şi în alte colective. Va fi prea târziu pentru regrete, va fi un capăt de drum, va fi furtuna ce nu se va mai termina . Şi încet , încet tot acel univers perfect se va disipa sub greutatea ce cade pe umerii tăi . Ce vei face? Voi doi, copii superficiali, sunteți împreună, aveți o aşa- zisă relație. Ştiți măcar ce înseamnă a iubi? Simțiți ceva, acolo în inimile voastre, când vă ajungeți şi vă dați sărutări? Ieșiți împreună, vă e bine de cele mai multe ori , vă simțiți bine, considerați fericiți şi le mulțumiți prietenilor prin intermediul care v-ați cunoscut. Nu contează că sunt şi momente în care vă certați şi realizați că nu aveți nimic în comun , e cool sa ai o relație. E cool să fii cu cineva. Sunteți priviți altfel de ceilalți. Dar ştiți de ce? Pentru că... Unde-s doi superficialitatea creşte! ■ 55 impuls » Robert Geică, student anul I, Facultatea de Drept şi Ştiințe Administrative, Universitatea din Craiova În unele duminici pe la nunți, zicea marele nostru poet Adrian Păunescu în atât de frumosul imn al atât de frumoasei echipe Universitatea Craiova. Două versuri ce au descris mereu această echipă, această stare de spirit, pentru ca înainte de toate Știința este o stare de spirit transmisă din tată-n fiu. Este cea mai mare moștenire pe care ți-o poate lăsa cineva. Cine a răgușit cel puțin o dată pe stadion, cine a plans cel puțin o dată de nervi sau supărare după un meci, cine știe să facă dintr-o zi de meci o zi de sărbătoare, mă va înțelege. Și totuși, aceste rânduri se vor îndrepta către cei care sunt străini de aceste sentimente, către cei care, cel mai probabil, nu vor știi niciodată de ce “azi e ziua aia specială a săptămânii în care joacă Știința”. aprilie 2017 56 Zi de meci Mă trezesc atât de devreme încât afară încă e întuneric, cu greu reușesc să mai dorm două ore după care mă ridic din pat puțin nervos. E zi de meci și aș fi vrut să dorm cât mai mult, așteptarea mă omoară, simt cum fiecare secundă mă duce mai aproape de meci…și ce meci! Jucăm la Severin cu marea rivală, dinamo. La ora asta ar fi trebuit să fiu la cursuri, dar cui îi mai pasă de facultate? Azi joacă Știința și nimic altceva nu mai contează. Caut repede pachetul și-mi aprind o țigară, parcă aș vrea să mai omor din timp, o victorie azi ne-ar duce în semifinale. Cât de frumos sună…Știința în semifinale! Nu pierd prea mult timp acasă, îmi fac repede 2-3 sendvișuri, le arunc în ghiozdan lângă banner și mă pregătesc să plec. Acum urmează, poate, cel mai frumos obicei al unui suporter. Îmi iau fularul, îl înfășor cu grijă în jurul gâtului și plec la punctul de întâlnire. Acolo mă așteaptă deja tovarășii mei de drum, a doua mea familie, cei care au dat sens expresiei “prieteni adevărați”. Fiecare pregătit de meci în felul lui, unul cu portavoce, altul cu tobe, altul cu steaguri, ș.a.m.d. Noi suntem băieții din North Lions, cei mai tineri suporteri ai Universității organizați sub formă de grupare Ultra’. Râdem, glumim, cântăm pentru Știința și totul capătă un sens. Murmurul oamenilor grăbiți de pe străzi este acaparat de noi și de clasicul “Hei, Hei, Hai, Știința!”. În scurt timp ne întâlnim cu cei din Sezione Ultra’, acești minunați băieți care în primii ani de la revenirea Științei pe plan fotbalistic au dus tot greul în spate. Dacă până acum câteva ore timpul trecea extrem de greu, acum, că suntem cu toții în autocare sau mașini, timpul trece pe nesimțite. Mă bucur de aceste clipe ca și cum ar fi primele, niciodată ultimele, pentru că se vor mai scrie multe file în acest “Jurnal de suporter” personal. La plecare trecem pe lângă stadionul care-i poartă numele nemuritorului Ion Oblemenco, acum aflat în construcție. Nu pot descrie în cuvinte extazul, bucuria și așteptările care mă cuprind mereu când îl văd. Și că tot venii vorba de Oblemenco, trebuie să vă povestesc un episod de la ultimul meci din sezonul regulat, meciul disputat în orașul marelui Dobrin, Pitești, cu Gaz Metan Mediaș: în repriza a doua, imediat după pauza, un om trecut peste 60 de ani se apropie de gard și cu gesturi fine mângâie bannerul pe care se afla chipul 57 impuls celui care a fost omul și jucătorul Ion Oblemenco. Un gest cât o mie de cuvinte care nu te poate lăsa indiferent. Mulți mă întreabă de ce iubesc atât de mult echipa asta și sincer să vă spun, nu știu. M-am întrebat același lucru de foarte multe ori și nici până azi n-am reușit să găsesc un răspuns. Ca mine mai sunt sute de mii, poate chiar milioane și sunt aproape sigur că nici eu nu au un răspuns la această întrebare. Cred că atunci când iubești fără să ai vreun motiv, nimeni și nimic nu poate sta în calea ta. Cred că doar atunci sentimentele tale sunt sincere. Pentru Știința am răgușit de multe ori, am plâns de multe ori chiar și de fericire, am pierdut nopți pe drumurile minunatei țării în care am avut norocul să mă nasc și am ajuns doar la o singură concluzie: dacă aș avea posibilitatea să schimb ceva, aș face la fel de zece ori din nouă.■ aprilie 2017 58 Salut, numele meu este Mihai Măgureanu și momentan sunt student la UPT Facultatea de Mecanica și fost elev al Liceului Energetic. Vreau să vorbesc despre un proiect pe care eu, împreuna cu ceva prieteni, "Tg-Jiu Riders" vrem să-l punem pe picioare. Este vorba despre organizarea unui contest de sporturi urbane (role, bike, skate) in skatepark-ul special amenajat pe Insuliță, în prea iubitul nostru oraș Tg-Jiu. Probabil mulți nu știți despre ce este vorba sau nici măcar nu-i acordați atenție dar aș vrea să vă răpesc 5 minute din prețiosul vostru timp și să explic de ce, eu personal, cred ca acest proiect merită atenție. În primul rând este sport, orice tip de sport este foarte binevenit in această eră a tehnologiei si orelor pierdute in fața Smartphone-ului sau Laptop-ului personal, te ajută să te dezvolți fizic și chiar dacă nu este dus la nivel profesional de mulți poate fi privit ca un simplu hobby. În altă ordine de idei, unește oameni diferiți din părți diferite ale României si nu numai, aduce cultura urbana si muzica specifică acesteia împreună, socializezi, înveți lucruri noi, lucruri diferite despre oameni noi si culturile din care provin ei, îți poate încuraja spiritul competitiv si dorința de a evolua. 59 impuls În principal noi, ne dorim să atragem cât mai mulți copii spre aceste sporturi. De ce sa-și piarda tot timpul liber pe calculatoare sau sa stea in baruri / cafenele toata ziua, fiecare încercând să dovedească că-i mai interesant, deștept, sau ca are haine mai scumpe decât ceilalți oameni din bar... revenind la chestii serioase, scopul este de a distanța măcar o parte din oameni de aceleași lucruri plictisitoare de zi cu zi, aceeași monotonie si manelele prezente in orice bodegă și să le dovedim că și in Tg-Jiu se pot face lucruri interesante, nemaivăzute si diferite. Eu personal sunt un om care sa îndrăgostit de un sport si îmi doresc sa împărtășesc și altora pasiunea mea. Mă dau pe role de mulți ani și nu aș vrea să renunț la asta niciodată. Am discutat cu mai mulți Rideri din toata țara si deja am atras atenția multora cu proiectul nostru. Avem 2 sponsori, 2 magazine de sport care ne vor susține momentan si căutăm mai multe sponsorizări. Până în ziua concursului o sa mai construim elemente noi pentru a face skatepark-ul mai interesant. După ziua de concurs, seara, o sa fie probabil si un concert after party de Hip-Hop cu artiști locali si nu numai, breakdance, Dj s.a.m.d. Evenimentul va avea loc pe data de 1 August 2017. Susțin sporturile extreme urbane și nu ar trebuii să fim mai mulți care facem asta! Și Tg-Jiu poate, si Tg-Jiu merită contest. #șitârgujiumerităcontest ■ aprilie 2017 60 La grammaire est une chanson douce » Nicoleta Nica, Liceul Energetic Târgu Jiu Quand ils sont libres d’occuper leur temps comme ils le veulent, au lieu de nous servir, les mots mènent une vie joyeuse. Ils passent leurs journées à se déguiser, à se maquiller et à se marier. Les mots étaient si nombreux. Je ne voyais qu’un grand désordre .J’étais perdue dans cette foule. J’ai mis du temps, je n’ai appris que peu à peu à reconnaitre les principales tribus qui composent le peuple des, mots. Car les mots s’organisent en tribus, comme les humains. Et chaque tribu a son métier. Le premier métier, c’est de désigner les choses. Vous avez déjà visité un jardin botanique? Devant toutes les plantes rares, on a piqué un petit carton, une étiquette. Tel est le premier métier des mots: poser sur toutes les chose du monde une étiquette, 61 impuls pour s’y reconnaître. C‘est le métier le plus difficile. Il y a tant de choses et des choses compliquées et des choses qui changent sans arrêt! Les mots chargés de ce métier terrible s’appelent les noms. La tribu des noms est la tribu principale, la plus nombreuse. Il y a des noms – hommes, ce sont les masculins, et des noms- femmes, les féminins. Il y a des noms qui étiquettent des choses que l’on voit et ceux qui étiquettent des choses qui existent mais qui demeurent invisible, les sentiments par exemple :la colère, l’amour, la tristesse… Les autres tribus de mots devaient lutter pour se faire une place. Par exemple, la toute petite tribu des articles. Son rôle est simple et assez inutile, avouons-le. Les articles marchent devant les noms, en agitant une clochette: attention, le nom qui me suit est un masculin, attention, c’est un féminin! Le tigre, la vache. Les noms et les articles se promènent ensemble, du matin jusqu’au soir. Et du matin jusau’au soir, leur occupation favorite est de trouver des habits ou des déguisement. À croire qu’ils se sentent tout nus, à marcher comme ça dans les rues. Peut- être qu’ils ont froid, même sous le soleil. Alors ils passent leur temps dans les magasins. Les magasins sont tenus par la tribu des adjectifs. Observons la scène, sqns faire de bruit (autrement, les mots vont prendre peur et voleter en tout sens, on ne les reverra plus avant longtemps. Le nom féminin ,,maison,, pousse la porte, précéde de ,,la,, son article à clochette. ,, – Bonjour ,je me trouve un peu simple, j’aimerais m’étoffer. – Nous avons tout ce qu’il vous faut dans nos rayons, dit le directeur en se frottqnt déjà les mains à l’idée de la bonne affaire.,, Le nom ,,maison ,,commence ses essayages. Que de perplexité! Comme la décision est difficile !Cet adjectif – là plutôt que celui- ci ? La maison se tate. Le choix est si vaste. Maison ,,bleu,, maison ,,haute,, ,maison,,fortifiée ,, maison ,,alsacienne,, maison ,,fleurie,, ? Les adjetifs tournent autour de la maison cliente avec des mines de séducteur, pour se faire adopter. Après deux heures de aprilie 2017 62 cette drôle de danse, la maison ressortit avec le qualificatif qui lui plaisait le mieux :,,hanté ,,.Ravie de son achat, elle répétait à son valet article :,, – Hanté ,tu imagines, moi qui aime tant les fantômes ,je ne serais plus jamais seule. ,,Maison ,,c’est banal . ,,Maison ,,et ,,hanté,,tu te rends compte? Je suis désormais le bâtiment le plus intéressant de la ville, je vais faire peur aux enfants ! – Attends, l’interrompit l’adjectif, tu vas trop vite en besogne. Nous ne sommes pas encore accordés. – Accordés? Que veux –tu dire? –Allons à la mairie. Tu verras bien. – A la mairie! Tu ne veux pas te marier avec moi, quand même? – Il faut bien, puisque tu m’a choisi. – Je me demande si j’ai eu raison. Tu ne serais pas un adjectif un peu collant? -Tous les adjectifs sont collants. Ca fait partie de leur nature. ■ 63 impuls History of figurines » Maria-Lavinia Buleac, class 10th G, C.N.”Spiru Haret” Târgu Jiu A figurine (a diminutive form of the word figure) or statuette is a small statue that represents a human, deity or animal, or in practice a pair or small group of them. Figurines have been made in many media, with pottery, metal, wood, glass, and today plastic or resin the most significant. (Wikipedia) We are used to figurines, we seem them almost everyday in any home, standing behind a glass, resting for the rest of the owner’s lifetime. But do we know how did they appear and how did the evaluate during Probably, the first two figurines of the world were found in Africa and Asia and they were made of stone and the archaeologists believe they are at least hundred thousand years old. Then they have found in China figurines from the Neolithic era. Later, they have appeared in Europe as small pregnant women( Venus figurines), symbolizing the fertility.The most intriguing figurines remain the Olmec ones.They seem to be the aprilie 2017 64 first signs of human culture. They are made of semi-precious metals and pottery. They were present In almost every house of Mesoamerica (Central America) about 100-500 B.C.The historics cannot tell exactly their purpose but they are believed to have been used in magical rituals like religious manifestations or ceremonies. But still, many of them were found in burials or have been used to amuse children or used as jewelry. They cannot deduce totally accurate because of their somehow weird shape( little men) and little weight. Even later, the Greeks had started to master the art of figurines. The Hellenistic period was marked by the large production of porcelain, other ceramic or even bronze statuettes. In the same time Romans were exploring this art in order to produce figurines used in religious rituals or ceremonies. They mostly made them from pure bronze and their shape was usually a covered woman, sometimes praying, like a Madonna. They even made them for fun, to waste some time, or as an art subject, nicely decorated with precious stones, rhinestones and such jewelry. Hundreds of years later, Europeans borrowed the art of realizing figurines from porcelain from China, and the first ones were produced in Germany( Meissen ware) after the city where they have firstly appeared. In the same era, Italians carved from pinewood gallant scenes, beggars or saints in Val Gardena. Nowadays figurines are mostly made of plastic, glass and porcelain, and are showing important scenes or important people, comic book’s characters, etc. And while looking so casual, they own a very interesting history and hide a verry deep mistery, which still intrigue humans, even after thousands of year by the year they have appeared. ■ 65 impuls CRISTALIZAREA EFORTURILOR EUROPENE ÎN DOMENIUL OCUPĂRII FORȚEI DE MUNCĂ ȘI REDUCEREA ȘOMAJULUI » Prof. Otilia Cercel, Liceul Energetic Târgu Jiu Liceul Tehnologic Bîrsești Cristalizarea eforturilor europene în domeniul ocupării forței de muncă s-a produs ca urmare a crizei sociale care s-a manifestat în special la mijlocul anilor , 90,când nivelul șomajului ajunsese la peste 10% la nivelul Uniunii Europene, cu un impact important asupra politicilor sociale. Modernizarea structurilor economiilor și a tehnologiilor de fabricație a condus la apariția unui excedent de forță de muncă fapt ce a necesitat elaborarea unei noi strategii a ocupării în U.E și implicarea autorităților locale în crearea de noi locuri de muncă. Strategia actuală a Uniunii Europene se îndreaptă spre o nouă soluție, fundamentată pe forța unei platforme numite “economie socială de tip european”. Economia socială pleacă de la un principiu filosofic umanist care urmărește oportunități egale pe piața muncii a tuturor categoriilor sociale .Instituțiile europene, inițiativele și direcția de finanțare a proiectelor europene depind, în prezent, de acest model de gândire reformator, care a fost adoptat în tratatul de la Lisabona. Începând cu reducerea șomajului, promovarea egalității de șanse, asigurarea securității migrației forței de muncă și a asistenței sociale pentru aprilie 2017 66 persoanele defavorizate, crearea unor noi locuri de muncă, promovarea cetățeniei europene într-o economie a comunităților locale, ”economia socială” este speranța și obiectul principal de atracție a unor soluții mai mult sau mai puțin realiste, în rezolvarea urgentă a situației generate de criza actuală. Crearea locurilor de muncă în comunitate, prin forme de organizare ale economiei sociale, reprezintă o caracteristică esențială, un obiectiv major al acesteia, care crește dezabilitatea ei în momente de criză economică, financiară și mai ales socială. Creșterea ratei ocupaționale pentru cei în dificultate prin mecanisme proprii economiei sociale se poate realiza pe multiple căi: în mod direct, prin dezvoltarea conștientă și voită a unui sistem de activități productive destinate celor cu probleme de integrare pe piața muncii, în mod indirect, prin cooperarea cu instituții din rețeaua cooperatistă, care să furnizeze permanent oferte ocupaționale pentru cei excluși de pe piața muncii, sau prin preluarea celor cu dificultăți profesionale din exteriorul organizațiilor care utilizează ca independenți serviciile furnizate de formele instituționale ale economiei sociale. În cadrul acestui proces de apariție, de lărgire și consolidare a oportunităților pentru dezvoltarea unei rețele active ocupaționale în comunitate, prin creșterea capacităților profesionale și performanțelor educative pentru cei cu risc de excluziune socială, economia socială își consolidează principiile sale. Acestea vizează explicit, solidaritatea și implicarea activă la nivel comunitar a individului, dezvoltarea unor activități de muncă care duc la creșterea nivelului de viață al cetățeanului, formarea unei culturi a muncii, a democrației comunitare și a valorilor morale care să le susțină comportamentul. Sunt formulate, astfel, explicit, cerințe ale dialogului social în comunitate care să le susțină comportamental. Sunt formulate, astfel, explicit, cerințe ale dialogului social în comunitate care să susțină stabilitatea în muncă, prin alternative ale dezvoltării economice, pluralismul centrat pe profilul profesional cerut prin ofertele de piață, stabilitatea și echilibrul social la nivel local și regional prin controlul și gestionarea competențelor celor asociați. Competiția reală, dominată de responsabilitatea socială în sfera producției bunurilor și serviciilor este una de tip intrinsec, care duce la practici de succes în organizațiile economiei sociale. Creșterea preocupării pentru rata ocupațională și inovarea unor forme și mecanisme de organizare instituțională care să stimuleze integrarea pe piața muncii a grupurilor defavorizate social coincide cu prioritățile noii Strategii 2020 ale Uniunii Europene, lansate recent ca o completare și revizuire a Strategiei Lisabona. În prim-planul priorităților acestei Strategii găsim cerințe pentru generarea unei coeziuni sociale reale, lupta împotriva sărăciei, adoptarea la nivel local, regional și european a democrației civice de tip participativ. Se regăsesc, cu o importanță majoră, cerințe legate de o mai bună guvernare pe baza unor mecanisme juridice centrate pe susținerea unor rețele de economie socială la nivel local, regional, 67 impuls național și european(asociații, fundații, cooperative, societăți corporatiste etc.). Acestea pot să asigure un echilibru economic și social stabil, sustenabil pentru creșterea economică, prin formare profesională, educațională continuă și utilizare a competențelor în domenii moderne de specializare. Dacă luăm în calcul noile cerințe ale Strategiei Lisabona 2020,putem spune că economia socială se prefigurează ca orientare de dezvoltare economico-socială pe linia unei ”creșteri economice inteligente” unei ”creșteri economice durabile”, dar și a unei ”creșteri economice de tip incluziv”. Deși Strategia de la Lisabona ce vizează creșterea economică și a locurilor de muncă, ar trebui să se încheie în anul 2020, milioane de europeni trăiesc încă în sărăcie. Acest flagel social afectează aproximativ 80 de milioane de locuitori ai Europei(peste 15% din populația U.E),dintre care aproximativ un sfert sunt copii. În același timp, un european din zece trăiește într-o familie de șomeri și pentru 8% di cetățeni U.E a avea un loc de muncă nu este de ajuns pentru a ieși din sărăcie. Summitul de primăvară din 2010 a prilejuit prima discuție, la nivelul cel mai înalt, despre<<Strategia 2020>> -un ambițios set de măsuri menite să ducă la creșterea economică și crearea de locuri de muncă.<<Europa 2020>> înlocuiește strategia Lisabona, care nu a reușit să-și atingă obiectivul – acela de a face din Uniunea europeană, până în 2010, cea mai dinamică economie bazată pe cunoaștere din lume. Noua strategie are 5 direcții diferite, care trebuie îndeplinite până în 2020 : (1) creșterea ratei de ocupare a populației(cu vârsta între 20 și 64 ani) de la 69 la 75 la sută; (2) alocarea unui procent de 3% din Produsul Intern Brut cercetării și dezvoltării;(3) reducerea emisiilor de gaze cu efect de seră cu 20%(sau chiar 30 % în anumite condiții) și creșterea cu 20% a energiei produse din surse regenerabile, precum și a eficienței energetice;(4) reducerea ratei de abandon școlar la 10% și creșterea numărului absolvenților de învățământ terțiar de la 31% la 40%;(5) reducerea cu 25 % a numărului persoanelor care trăiesc sub limita sărăciei. Comisia Europeană a identificat trei factori cheie pentru creșterea economică, de aplicat prin acțiuni concrete la nivel european și național:  creșterea inteligentă ( promovarea cunoașterii, inovării, educației și societății digitale);  creșterea durabilă ( producție mai competitivă, o utilizare mai eficientă a resurselor);  creșterea economică favorabilă incluziunii( o mai mare participare la piața forței de muncă, dobândirea de competențe și lupta împotriva sărăciei). Uniunea Europeană ce urmărește să devină cea mai dinamică și competitivă economie din lume, solicită sistemelor educaționale și de formare din țara noastră adaptarea la cerințele societății cunoașterii și la cerințele crescânde ale aprilie 2017 68 pieței muncii. Direcțiile cheie sunt: creșterea adaptabilității forței de muncă, dezvoltarea antreprenoriatului ca premisă pentru creșterea gradului de ocupare, formarea profesională continuă și învățarea pe parcursul întregii vieți, asigurarea accesului egal la educație și pe piața muncii, creșterea gradului de incluziune socială. Autoritățile române au definit, la nivel național, obiectivele Strategiei Europa 2020. Obiectivul general al Strategiei de dezvoltare a resurselor umane îl constituie dezvoltarea capitalului uman și creșterea competitivității acestuia pe piața muncii, prin asigurarea oportunităților egale de învățare pe tot parcursul vieții și dezvoltarea unei piețe a muncii moderne, flexibile și incluzive. Atingerea obiectivului general al priorității naționale de dezvoltare ”Dezvoltarea resurselor umane, creșterea gradului de ocupare, combaterea excluziunii sociale” se realizează prin acțiuni grupate în patru sub-priorități: dezvoltarea capitalului uman; promovarea ocupării depline; promovarea incluziunii sociale; dezvoltarea capacității administrative și a bunei guvernări. România s-a aliniat la Strategia Europeană pentru Ocupare, revizuită, politica națională în domeniul ocupării forței de muncă fiind în concordanță cu liniile directoare integrate ale acestei strategii. Dezvoltarea resurselor umane reprezintă o prioritate națională majoră, alături de creșterea gradului de ocupare și combatere a excluziunii sociale. Prioritatea este stabilită în acord cu Agenda Lisabona și cu prevederile Strategiei Europene de Ocupare revizuite, cu Liniile Directoare pentru politicile de ocupare, care trebuie să sprijine trei obiective strategice interdependente: ocuparea deplină, calitatea și productivitatea muncii precum și coeziunea și incluziunea socială. Această bătălie pentru creșterea economică și locuri de muncă necesită asumarea responsabilității la cel mai înalt nivel politic și mobilizarea tuturor părților interesate din întreaga Europa. Sunt stabilite obiective care definesc nivelul la care ar trebui să se situeze Europa în 2020 în raport cu care vor fi evaluate progrese. Bibliografie 1. Pîrvu Gheorghe ”Macroeconomie”, Editura Sitech, Craiova 2002 Macroeconomie” 2. D. Ciucur, I. Gavrilă, C. Popescu; Economie: Manual universitar, Editura Economică, București. 3. Manolescu Gheorghe (coordonator) ”Politici economice: concepte, instrumente, experiențe”, Editura Economică, București. 4. Preda Diana, Ocuparea forței de muncă și dezvoltarea durabilă, Ed. Economică, București. 69 impuls ŞCOALĂ-FAMILIE. Un parteneriat real in beneficiul copilului » Prof. Liliana Băloi, Liceul Energetic Târgu-Jiu Cercetările realizate în domeniul educaţiei arată că, indiferent de mediul economic sau cultural al familiei, când părinţii sunt parteneri cu şcoala în educaţia copiilor lor, se observă o îmbunatăţire a performanţelor elevilor, o mai bună frecventare a şcolii, precum şi reducerea ratei de abandon şcolar sau chiar a scăderii delicvenţei juvenile. Atunci când cele două medii educaţionale ( şcoala şi familia) se completează şi se susţin, ele pot asigura într-o mare măsură o bună integrare a copilului în activitatea şcolară, dar şi în viaţa socială. Implicarea părinţilor în educaţia şcolară a copiilor are la bază câteva principii esenţiale:  Părinţii, indiferent de etnie, statut socio-economic sau pregătire educaţională, sunt un element cheie în educaţia propriilor copii.  Părinţii doresc tot ce e mai bun pentru copiii lor.  Toţi copiii pot învăţa.  Elementul principal este copilul şi realizările sale.  Şcoala nu este singura responsabilă pentru rezultatele şcolare ale copilului. aprilie 2017 70  Fiecare cadru didactic este un specialist în domeniul său, oferind astfel copiilor informaţii relevante şi accesibile vârstei. Ca parteneri într-o relaţie, este normal ca părţile implicate să aibă anumite aşteptări una faţă de cealaltă. Iată câteva dintre ele: o să manifeste entuziasm în educarea copiilor; o să-i ajute pe copii să-şi sporească stima de sine; o să întărească disciplina copiilor; o să comunice des şi deschis cu părinţii; o să ofere recomandări privitoare la modul în care părinţii îi pot ajuta pe copii să înveţe. De asemenea, cadrele didactice au anumite aşteptări din partea părinţilor:  să creeze copiilor oportunităţi de învăţare (un mediu sigur de dezvoltare fizică şi psihică);  să susţină scopurile, regulile şi politica şcolii;  să sublinieze în discuţiile cu copiii, importanţa educaţiei pentru viaţă;  să-şi accepte responsabilitatea de părinte, fiind un bun exemplu;  să-i ajute pe copii să realizeze un echilibru între activităţile şcolare şi cele extraşcolare;  să-i înveţe pe copii auto-disciplina şi respectul pentru cei din jur;  să-i încurajeze pe copii să fie cât mai buni (să se autodepăşească) şi să-şi stabileacă scopuri realiste;  să comunice des şi deschis cu cadrele didactice. Părintii trebuie să participe la toate evenimentele importante ale şcolii (serbări, festivităţi, concursuri, spectacole, etc.), să uşureze misiunea educativă a şcolii prin continuarea educaţiei în cadrul familiei, dar şi să manifeste disponibilitate pentru participarea la cursuri cu caracter educativ realizate pentru părinţi. Pentru a facilita comunicarea între şcoală şi familie, cadrul didactic poate să comunice cu părinţii prin e-mail, în cazul în care aceştia dispun de un calculator conectat la internet, să efectueze vizite la domiciliul elevilor, să realizeze întâlniri după cursuri ori de câte ori se impune acest lucru, la o oră agreată de părinţi. În concluzie, pentru a putea asigura educarea copiilor în cele mai bune condiţii şi, implicit, succesul în viaţă, e nevoie ca toţi factorii implicaţi în procesul educaţional să formeze o echipă în care fiecare ştie ce are de făcut şi îi acordă partenerului respectul şi încrederea cuvenită. ■ 71 impuls NASA VREA SĂ TRIMITĂ UN SUBMARIN ÎN SPAŢIU » Dragoş Vladu, 10C Liceul Energetic Târgu Jiu NASA intenţionează să trimită un submarin în spaţiu, în jurul anului 2040, cu misiunea de a explora oceanele de hidrocarburi de pe Titan, cel mai mare dintre sateliţii naturali ai planetei Saturn, informează dailymail.co.uk. Satelitul Titan este unic în Sistemul Solar prin faptul că este singurul corp ceresc în afară de Terra care are lacuri şi oceane lichide pe suprafaţa sa. Totuşi, mările şi oceanele de pe Titan sunt alcătuite din hidrocarburi lichide, iar astrofizicienii de la NASA vor să afle ce se află sub suprafaţa acestora. În acest scop, ei doresc să trimită un submarin care să exploreze cea mai mare parte din emisfera nordică a lui Titan, denumită Kraken Mare. Având o suprafaţă de 400.000 de kilometri pătraţi şi o adâncime de circa 300 de metri, Kraken Mare este comparabilă ca mărime cu Marile Lacuri din America de Nord. aprilie 2017 72 Submarinul pe care îl va construi NASA va cântări aproximativ o tonă şi va folosi un sistem convenţional de propulsie electrică într-o misiune de explorare care va dura 90 de zile. NASA spune că intenţionează să trimită acest submarin spre Titan cu ajutorul unei nave spaţiale al cărei design va semăna foarte mult cu cel al vehiculului orbital Boeing X-37. Acel vehicul spaţial va rezista intrării hipersonice în atmosfera lui Titan, va lansa submarinul, iar acesta se va scufunda pe fundul oceanelor de hidrocarburi de pe acel satelit natural al planetei Jupiter. Atmosfera de pe Titan este în mare parte alcătuită din azot şi metan, presiunea atmosferică este de 1,5 ori mai mare decât cea de pe Terra, iar temperatura medie este de -179 °C. Potrivit agenţiei spaţiale americane, submarinul va fi alimentat de un generator radiotermic din clasa Stirling care va propulsa vehiculul şi va produce căldură, împiedicând îngheţarea acestuia. "Submarinul va observa - şi, poate, se va folosi în cele din urmă - de curenţii de flux, care respectă un anumit ciclu în fiecare zi de pe Titan, ce echivalează cu 16 zile terestre", au explicat inginerii de la NASA. În general, savanţii estimează că submarinul va călători cu o viteză de un metru pe secundă. Dacă Kraken Mare este la fel de adâncă pe cât au estimat oamenii de ştiinţă, atunci această mare de pe Titan ar putea determina ca azotul din rezervoarele de balast să se condenseze în lichid şi să determine scufundarea definitivă a submarinului. Pentru a împiedica acest lucru, un piston va amesteca tot timpul carburantul din rezervoare, fără să se mai bazeze doar pe presiunea atmosferică pentru asigurarea unei circulaţii eficiente în tancurile de alimentare. Designul acestui submarin a fost creat în cadrul Programului NASA pentru Concepte Avansate şi Inovatoare de către Compass Team, o echipă de cercetători de la NASA Glenn Research Center. ■ 73 impuls KYOKUSHINKAI » Ionuţ Oiţă, 12D Liceul Energetic Târgu Jiu Karate Kyokushinkai este una dintre cele mai complexe arte marţiale din lume, ce pune accentul atât pe dezvoltarea fizică armonioasă, cât şi pe dezvoltarea mentală şi disciplinară. Este un stil de luptă full contact, extrem de eficient pentru autoapărare, destinat atât copiilor, femeilor şi persoanelor mai în vârsta, cât şi sportivilor de performanţă. Kyokushinkai-Kanji Kyokushin Kanji este forma scrisă a cuvântului Kyokushinkai. Ea se găseşte pe dogi-urile membrilor kyokushin din întreaga lume. Kyokushinkai scris pe bucăţi se traduce: Societatea Adevărului Suprem. Kyoku = suprem, ultim; Shin = adevăr, Kai = societate, Kyokushin sau Kyokushinkay este un stil de karate de tip full-contact și knock-down (forma "hardcore" a tipului full-contact) karate, fondat de Masutatsu Oyama. În lupte aprilie 2017 74 sunt interzise tehnicile letale (care duc la moartea adversarului) și tehnicile care urmăresc rănirea adversarului (de exemplu fracturi de os, ruperea de încheieturi, orbirea etc.), dar tehnicile permise se execută cu plină forță și impact plin (adică fără stopare înaintea momentului de impact, care este uzuală în alte stiluri de karate). În kyokushin karate adversarii de regulă nu poartă protecție de corp sau doar protecție minimală. Aprecierea adversarilor se face numai după efectul tehnicilor (pagubă), și nu după calitatea execuției. Tehnicile de brațe la cap sunt interzise, iar lovitura specifică acestui stil este de secerare a piciorului din exterior (jap. mawashi-gedan). Kyokushinkai este un stil de karate creat de Masutatsu Oyama, care a urmărit o creștere palpabilă a eficienței luptei. Kyokushinkai implică un antrenament dur și cere o condiție fizică remarcabilă. Este declarat cel mai dur stil de karate. Creatorul acestui stil, unul dintre cele mai puternice stiluri existente, cum s-a spus mai sus, este Masutatsu Oyama. S-a născut la 27 iulie 1923 într-un sat nu departe de Gunsan, în Coreea de Sud. La o vârsta relativ tânără a fost trimis în Manciuria, în sudul Chinei, pentru a locui la ferma surorii lui. La vârsta de nouă ani a început să studieze forma chineză sudică a stilului Kempo sub îndrumarea maestrului Yi, angajat în perioada respectiv la fermă. Când Oyama s-a întors la 12 ani în Coreea a continuat antrenamentul studiind Kempo corean. În 1938, la vârsta de 15 ani a plecat în Japonia, cu gândul de a se înscrie într-o școală militară și a deveni pilot. Încercarea nu i-a reușit însă, deoarece în perioada aceea viața în Japonia nu era tocmai ușoară, iar visul de a deveni pilot pe un avion militar a trecut în plan secund. Oyama nu a renunțat însă la antrenamente. A început studiul boxului și al judo-ului, iar o ocazie l-a adus pe sosai în dojo-ul lui Gichin Funakoshi de la Universitatea Takushoku. La vârsta de 17 ani, progresul lui a fost incredibil, ajungând la centura neagră cu 2 dan, iar la vârsta de 20 ani, când s-a înrolat în Armata Imperială, avea deja 4 dan. În această perioadă Oyama a întrerupt și antrenamentele de judo. Înfrângerea Japoniei și perspectiva unei ocupații militare l-au adus pe Oyama într-o stare de disperare maximă. În această perioadă Oyama îl întâlnește pe So Nei Chu, un alt maestru corean din provincia din care se trăgea și sosai și care era o autoritate în Japonia în Gōjū-Ryū. Maestrul era binecunoscut pentru forța fizică și tăria spiritului. So Nei Chu este cel care l-a îndrumat pe Oyama să își dedice viața artelor marțiale. Tot el a fost cel care l-a sfătuit pe Oyama să se retragă timp de trei ani în munți pentru a-și perfecționa 75 impuls arta. La vârsta de 23 ani, Mas Oyama l-a întâlnit pe Eiji Yoshikawa, autorul romanului Musashi, bazat pe viața și aventurile celui mai faimos samurai japonez, Miyamoto Musashi. Romanul și autorul au avut o influență covârșitoare asupra lui sosai, introducându-l într-o lume fascinantă, cea a samurailor și într- un cod pe care îl va respecta toată viața, Bushido. La mai puțin de un an de când l-a întâlnit pe Yoshikawa, în 1948, Oyama vizitează muntele Minobu din Prefectura Chiba, unde Musashi și-a dezvoltat arta sabiei, cu intenția de a petrece următorii trei ani în studiul artelor marțiale. Împreună cu el a urcat și un elev de-al său, Yashiro, însă după șase luni, din cauza solitudinii și a antrenamentelor dificile, acesta cedează psihic și îl părăsește pe Oyama. După mai bine de un an și jumătate, sponsorul care îi trimitea mâncare l-a anunțat pe Oyama că nu îl mai poate finanța, astfel încât perioada de antrenament pe munte a luat sfârșit. Câteva luni mai târziu, în 1947 Mas Oyama a câștigat primul Campionat Național de Arte Marțiale de după cel de-al Doilea Război Mondial. Nemulțumit de faptul că a trebuit sa renunțe la antremanentul pe munte, Oyama se decide să își dedice viața artelor marțiale și reîncepe o perioadă de antrenament în care exersa 12 ore pe zi pe muntele Kiyozumi din Prefectura Chiba. Tot în această perioada începe un studiu aprofundat al Zen-ului, pe care îl considera parte integrantă din Karate, ajungând să declare: „Karate este Zen”. În 1950 Oyama a început o serie de demonstrații menite a arăta lumii puterea Kyokushin-ului. Într-un turneu început în Statele Unite ale Americii, Oyama va începe un turneu pe parcursul căruia a spart cărămizi cu mâinile goale, a rupt gâtul sticlelor cu shuto, dar mai ales a înfruntat 47 de tauri cărora le-a rupt coarnele, iar pe patru dintre ei a reușit să îi ucidă. În 1957, aflat în Mexic, Oyama era cât pe ce să fie ucis în timpul unei lupte cu un taur care a reușit să îl rănească și a petrecut șase luni în spital. În perioada aceasta, din cauza că majoritatea luptelor în care se angaja se terminau în câteva secunde, de multe ori în urma unei singure lovituri, a căpătat porecla de „Godhand” (Mâna lui Dumnezeu). Japonezii obișnuiau să spună despre Oyama: „Ichi geki, hissatsu”, ceea ce înseamnă „o lovitură, moarte sigură”. Tot în această perioadă, Oyama l-a cunoscut pe shihan Jacques Săndulescu, românul cu care avea să fie prieten până la sfârșitul zilelor. În 1953, Mas Oyama a inaugurat primul lui dojo, pe o parcelă din Mejiro, Tokio. În 1956, într-un studio de balet aflat în spatele Universitășii Rikkyo, Oyama avea să adune sub îndrumarea lui nu mai puțin de 700 de elevi. Practicanți ai altor stiluri obișnuiau să vina în acest dojo pentru sparring, iar Oyama și elevii lui încercau să preia de la aceștia tehnici care se dovedeau folositoare în luptă. În felul acesta Kyokushinul a evoluat și s-a dezvoltat în arta aprilie 2017 76 marțială care este astăzi. În 1964, luptătorii de box thailandez îi provoacă pe japonezi la o întâlnire cu cinci dintre ei, iar Oyama acceptă. Trei dintre elevii lui câștigă în fața thailandezilor și astfel Oyama dovedește încă o dată supremația Kyokushin-ului. În același an se pun bazele cartierului general al Kyokushinkai Kan. Ideea lui Oyama de a aduna într-un singur campionat cei mai puternici luptători ai lumii a generat un fenomen extraordinar. Primul campionat mondial ținut în 1975 în Tokio a repurtat un succes extraordinar. Practicanții altor stiluri veniți la competiție au fost aproape toți eliminați în primele tururi. De atunci, din patru în patru ani, japonezii organizează în Țara Soarelui Răsare un campionat mondial la care sunt invitați cei mai buni luptători din fiecare țară unde se practică Kyokushin-ul. Și simpla participare la un astfel de eveniment este o onoare pentru orice luptător din oricare parte a lumii. În 26 aprilie 1994 Masutatsu Oyama moare de cancer la plămâni. Ca urmare a decesului, Organizația Internațională de Kyokushin se divide în mai multe fracțiuni. ■ 77 impuls Moustaches around the world » Maria-Lavinia Buleac, class 10th G, C.N.”Spiru Haret” Târgu Jiu Nowdays we see mousctahes almost everywhere : on teens’ shirts, earrings, jewlries, and most important on gentlemen’s faces. So common yet so different because of the different cultures and preferences. We see them in all forms : from trimmed to full-grown, hipster-style ones, to Chaplin’s one. The Dali moustache is the crazy form of the original one. It seems like two tufts of hair rising from under the nose, symmetrical yet in opposite ways. The Chinese/Japanese moustache, also known as the Fu Manchu one is the one that Senseis from movies, karate masters or old, wise elder Chinese men wear. It seems like two tufts of hair ,,drain” from under the nose to ground. The Horseshoe one is the one that sheriffs in the movies, the truck drivers or bohemian men wear. It seems like two symmetrical yet opposite 90 degrees angles hair tufts. aprilie 2017 78 The Imperial moustache is the one that kings and princes wear in cartoons. A.k.a. the Royal moustache, this one is that one made of two perfectly curled tufts of hair. The Charlot one is Chaplin’s one. Funny yet different from others, the Charlot is an unique type of moustache, consecrated by the well-known comedian is extremely rare worn today. The Turkish one is often worn by Turkish characters in movies along Turkish consecrated fez and large trousers. Asymmetrical but catchy, this one is a rarity nowdays. The Mexican moustache is the one worn by (obviously) Mexicans, like the ones who wear Sombreros and sing at that little, funny guitar. This one seems like an imperfectly defined courtain of facial hair. The Indian one is oftenly worn by Indian gods or elders. Is like a trapeze of hair coming from below the nose, nicely defined. The Villain moustache is the one frequently worn by villains in cartoons or comedy films. It seems like two really slim tufts of hair curling from below the nose to the cheekbones of the man who is wearing it. The Hipster one is the most common type of all the moustaches. Why? Because it’s catchy, vintage-like and most likely to impress. It seems like a big tuft of hair under the nose from which come off two thick tufts two centimeters away, which thin away, until they become two little hairs, touching the cheeks. These being said, you can choose from a big variety of moustaches, depending on your preferences or other personal criteria to wear. You can even develop a personal and unique type of moustache and proudly wear it, maybe even join a moustache contest! ■ 79 impuls STRESUL ȘI ALIMENTAȚIA CORECTĂ » Prof. Maria Şchiopu, Colegiul Economic “Hermes” Petroşani Sănătatea este considerată starea completă de bine din punct de vedere fizic, mintal şi social, care nu constă numai din absenţa bolii sau infirmităţii, conform O.M.S. Noţiunea de stres (din englezescul "stress" - "presiune", în traducere liberă), a fost propusă de Cannon în 1932. Savantul englez, încerca să demonstreze că organismul omului, tinde să se adapteze la o solicitare majoră sau la un alt factor presant, care este perceput drept nociv. Adaptarea se realizează prin activarea sistemului nervos şi al celui hormonal, care începe să secrete mai multă adrenalină şi cantităţi sporite de hormoni cerebrali. Aceste funcţii încep să intre în joc, arăta Cannon, când organismul, în faţa factorului nociv intră în "stare de alarmă". aprilie 2017 80 Stresul își pune amprenta peste tot: la serviciu, acasă, în relațiile personale și chiar la bucătărie, prin mâncarea nesănătoasă pe care o consumă mulți dintre noi. Stresul afectează sănătatea determinând apariția unor afecțiuni ale organismului cum ar fi cardiopatia ischemică, afecțiuni gastro-intestinale, afecțiuni psihice (anxietate, depresie, suicid). Stresul profesional se află pe locul doi în topul problemelor de sănătate profesională în Uniunea Europeană. Monotonia muncii, termenele limită foarte drastice, tratamentul necorespunzător la locul de muncă sunt alți factori care cauzează stresul profesional. Stresul influenţează şi comportamentul alimentar, predispunând la devieri ale acestuia. Haosul hormonal cauzat de stresul prelungit crește riscul afecțiunilor corelate cu nivelul zahărului în sânge, crește tensiunea, accentuează oboseala, duce la epuizarea glandelor suprarenale, degradează funcția digestivă și încetinește metabolismul, ceea ce conduce la creșterea în greutate. Alegerile alimentare corecte pot ajuta mult organismul să-și sporească rezistența la stres. Stresul determină o adevărată infuzie de substanțe toxice în fluxul sanguin, fapt care conduce la oboseală, agitație, nervozitate. Totodată, stresul sărăcește organismul de vitamine, minerale și alte substanțe nutritive. Iată alimentele care trebuie evitate în situații de stres : Cofeina se găsește în cafea, ceai, ciocolată, cola etc. și determină producerea de adrenalină duce la creșterea nivelului de stres. Persoanele dependente de cofeină își extenuează glandele suprarenale, cele care produc hormonii stresului. Consumul excesiv de cofeină are același efect ca și stresul prelungit. Alcoolul este o cauză majoră a stresului. Culmea ironiei este tocmai faptul că mulți oameni se apucă de băut pentru a combate stresul. Alcoolul stimulează secreția de adrenalină, ceea ce duce la apariția unor probleme precum tensiunea nervoasă, irascibilitatea și insomnia. Excesul de alcool duce la creșterea depozitelor de grăsime din zona inimii și slăbește funcția imunitară, micșorează capacitatea ficatului de a elimina toxinele din organism. Dulciurile. Zahărul nu conține substanțe nutritive esențiale. El furnizează o creștere bruscă de energie în organism, care este posibil să ducă la extenuarea glandelor suprarenale. Acest lucru poate duce la irascibilitate, o slabă capacitate de concentrare și depresie. Alimentele sărate. Sarea crește tensiunea, epuizează glandele suprarenale și induce instabilitatea emoțională. Alimentele grase. Evită consumul de alimente bogate în grăsimi saturate, cum ar fi produsele de origine animală, produsele lactate, alimentele prăjite și cele din meniurile de fast-food. Grăsimile supun sistemul cardiovascular la un stres inutil. 81 impuls Carnea roșie, care are un conținut ridicat de proteine, sporește concentrația de dopamină și norepinefrină din creier, ambele substanțe fiind asociate cu starea de anxietate și de stres. Alimente care reduc stresul: Ţelina este un vechi remediu popular pentru scăderea tensiunii arteriale. Compuşii care întră în compoziţia ţelinei scad concentraţia de hormoni ai stresului, care provoacă vasoconstricţie. Ţelina conţine substanţe nutritive care liniştesc. Seminţele de floarea-soarelui reprezintă nu numai o sursă bogată de potasiu, ci şi complexul de vitamine B, precum şi zinc care un rol crucial în în sănătatea suprarenalelor. Orezul brun. Conţine carbohidraţi cu absorbţie lentă, care pot declanşa eliberarea în organism a unor substanţe care dau starea de bine, serotonina. Acestea te ajută să faci faţă stresului mai bine, îmbunătăţind dispoziţia şi oferind energie susţinută. Algele. Hormonii care creează starea de bine pot fi obţinuţi din triptofan şi fenilalanină, aminoacizi prezenţi în anumite proteine alimentare. Algele conţin aproximativ 60% proteine şi sunt derivate ale celor opt aminoacizi esenţiali. Algele au efect energizant asupra ficatului şi facilitează eliminarea toxinelor, scăzând astfel nivelul de stres. Varza este o sursă bună vitamine antioxidante A, C şi E care alungă stresul, beta-caroten şi seleniu mineral. Antioxidanţii înlătură efectele nocive ale radicalilor liberi din organism, eliberaţi prin reacţia la stres şi, în acelaşi timp ajută la transformarea triptofanului în serotonină, având efectul de a ridica moralul. Migdalele conțin vitaminele B2 și E, magneziu și zinc. Asemănător vitaminei C, vitamina E lupta împotriva radicalilor liberi asociați cu apariția stresului și a afecțiunilor cardiovasculare. Portocalele conțin o cantitate ridicată de vitamina C, care este un antioxidant natural care se lupta cu radicalii liberi eliberați în condiții de stres. De asemenea, acest antioxidant ameliorează simptomele și scurtează perioada infecțiilor acute de tract respirator. Alte surse bune de vitamina C sunt kiwi, căpșunile, citricele, măceșele. Fructele de pădure au un conţinut ridicat de magneziu şi vitamina C. Nivelul scăzut de vitamina C slăbeşte sistemul imunitar şi dă o stare de stres şi epuizare. Seminţele de susan sunt o sursă bogată de zinc. În perioadele de stres necesarul de zinc este mai mare, fiind important şi pentru metabolismul acizilor graşi şi producerea de serotonină. Castraveţii au efect calmant asupra sângelui şi ficatului. Când ficatul este hrănit corespunzător şi nu este suprasolicitat, ajută la echilibrarea hormonală, creşte buna dispoziţie, elimină stresul şi consolidează sănătatea. aprilie 2017 82 Sparanghelul conține numeroase elemente regeneratoare pentru ficat, rinichi, piele, ligamente şi oase. Sparanghelul ajută la regenerarea globulelor roşii şi are un conţinut ridicat de glutationă, o enzimă antioxidantă, care ajută ficatul să funcţioneze optim. Orice aliment cu efect pozitiv asupra ficatului are, de fapt, efect pozitiv asupra dispoziţiei generale şi asupra capacităţii de a face faţă stresului. Usturoiul conţine o substanţă detoxifiantă, denumită alicină. În afara eliminării toxinelor, usturoiul mai are impact major şi în scăderea tensiunii asociate cu stresul. Puternic antibiotic, alicina are proprietăţi antivirale şi antifungice, de scădere a colesterolului, tensiunii şi de creştere a bunei dispoziţii. Avocado conţine 14 minerale cu rol de reglarea a funcţiilor organismului şi stimularea creşterii. Merită remarcată concentraţia mare de fier şi cupru, elemente utile pentru regenerarea globulelor roşii şi prevenirea anemiei, o cauză frecventă a oboselii şi a incapacităţii de a face faţă eficient stresului. Carnea de vita conține un nivel ridicat de zinc, fier și vitamine din complexul B, astfel ajută la echilibrarea stării psihice a pacientului. Laptele conține o cantitate ridicata de antioxidanți (vitaminele B2 și B12), dar și proteine și calciu. Alimentele cu un conținut ridicat de calciu și magneziu sunt foarte importante pentru organism deoarece contribuie la întărirea sistemului muscular. Brânza conține cantități semnificative de proteine și calciu. Alimentele care conțin cantități ridicate de proteine și cantități scăzute de zahăr, nu determina creșterea glicemiei, oferind pacientului o stare îndelungata de bine. Tonul conține o cantitate ridicata de vitamina B6 și B12, despre care se știe că determină o stare de bine, dar sunt și o sursă sigura de proteine. Cereale fortifiante. Fulgii de porumb au un conținut ridicat în acid folic și în alte vitamine din complexul de vitamine B, care ajuta la reducerea stresului. Cartofii conțin o cantitate importantă de carbohidrați complecși, care scad intensitatea răspunsului organismului la stres, prin completarea nivelului de serotonină. ■ Bibliografie - Dr.Gillian McKeith - “Ești ceea ce mănânci”, București, Curtea Veche Publishing, 2008; - http://www.doctor.info.ro/stresul_si_alimentatia.html - Claire Pinson – Vreau să slăbesc…și să nu mă mai îngraș, București, Ed. Teora, 2004 83 impuls „INCEPTION” A DEVENIT REALITATE Cercetătorii au reuşit să inducă amintiri false şi apoi să le şteargă. Amintirile nu pot fi observate în mod direct, dar problemele grave provocate de pierderea acestora sau de persistenţa lor i-au determinat pe cercetători să găsească alte metode pentru a le analiza. Roberto Malinow, de la Universitatea California din San Diego, încearcă de ani de zile să înţeleagă cum se formează şi cum se pierd amintirile. aprilie 2017 84 „Oamenii vor să afle de ce în anumite cazuri pot uita totul, cum se întâmplă în boala Alzheimer, sau de ce unele amintiri sunt extrem de puternice, ca în sindromul de stres post-traumatic”, explică Malinow. Cercetătorul, alături de echipa lui, a făcut experimente pe cobai, folosind o tehnologie de ultimă oră, optogenetică, metodă care foloseşte impulsuri luminoase pentru a stimula anumite grupuri de neuroni. Noua metodă permite observarea creierului animalelor în timpul unor activităţi de rutină. Folosind această tehnică, Malinow a indus cobailor o amintire a sentimentului de frică, stimulând anumiţi neuroni. Apoi, a vrut să vadă dacă această amintire va persista, în cazul în care sinapsele dintre neuroni vor fi slăbite. Tot prin optogenetică, echipa lui Malinow a reuşit să slăbească sinapsele, ştergând practic amintirea legată de frică din creierul cobailor. Când sinapsele au fost din nou întărite, amintirea a revenit. Experimentul este dovada că legăturile dintre neuroni sunt cele care generează şi menţin amintirile. De asemenea, este clar că impulsurile luminoase pot fi folosite pentru a şterge anumite amintiri traumatizante, metoda putând fi extrem de utilă persoanelor care suferă de sindromul de stres post-traumatic. ■ NPR.org 85 impuls Cuprins Prietene, prietenia… 5   Jena 8 Vreme trece, vreme vine 10   Originile limbii române 12 Zâmbet de Hassan 15   Musai 18 A fi sau a nu (mai) fi 23   Clipa, de la capăt 25 Spații și lumini 29   Despre adevăr și minciună 31  Poezii 34 Calitatea de a fi om 41  Destăinuire 43  Curiozități. Expresii celebre 46  Premiile Nobel în 2016 50 nr.14, aprilie. 2017  Elogiul superficialității 54 serie nouă  De bucurie rar avurăm parte 56 ISSN 1841 – 3757  Târgu Jiu Riders 59  La grammaire este un chanson douce 61   History of figurines 64  Cristalizarea eforturilor europene… 66  Școală-familie. 70  NASA vrea să trimită un submarin în spațiu 72  Kyrokushinkai 74  Moustaches around the world 78  Stresul și alimentația corectă 80  Inception a devenit realitate 84 aprilie 2017 86 